
MEP lo sostene iniciativa di Minister dr. Schwengle pa bin cu un protocol, pero 


Si tin placa pa cubri gastonan medico y 
di hospital pa un ilegal, anto dicon no tin 
placa pa yuda un Arubiano den exterior 


Evelyn Wever Croes kier sa 



LID E R di MEP, Evelyn 
Wever Croes ayera den 
conferencia di prensa 
di e partido, a toca riba e 
caso di e paciente Miguel 
Koolman, kende a fayece na 
Colombia. 

Ora un pociente 
mester boy den 
exterior po busco 
cuido medico, e no 
to noda facil. Esnon 
cu kier boy den 
exterior pa busca cuido 
medico, mester pens'e 
hopi bon. 


Si bay mes cu tur e garantianan di 
AZV, e ta un caminda di cruz. E ta 
duro, dificil y costoso, maske cu 
bo ta bay cu AZV, corda si un pa- 
ciente no bay mes cu AZV. 


E to un responsabilidod 
enorme, cu un pociente y 
su fomio lo tumo oro di 
boy ofo. 


Ningun hende sa kico por pasa na caminda, y 
pesey Evelyn Wever Croes kier urgi tur hende, 
pa prome di pensa di bay, pens’e hopi, hopi 
bon. 


Personalmente e lider di 
MEP a bisa di a pasa aden. 

Ora cu mester bay Cali 
of Bucaramaga anto 
mester bay via Bo- 
gota. Hopi paciente 
no por sobrebibi e 
trayectoria aki. 


E lider di MEP no 
por compronde pa- 
kico AZV ta manda un 
paciente di curazon Bu- 
caramga, via di Bogota 
of pacientenan hopi deli- 
cando via Bogota pa Cali. 

(Nota di Red: No tin bue- 
lo directo for di Aruba 
pa dicho cuidadnan). 

Unabes pa Bogota, ta 
core bo mester core pa 
coy e siguiente buelo, loke 
no ta facil. Ban tene e asunto 
aki hopi serio, prome di biahe 
pa exterior. 

Gobierno di Arubo 
tin responsabilidod po su 
yiunon di tera, y tombe p'esnon 
cu to den exterior. 

Evelyn Wever Croes ta satisfecho di tende for 
di Minister Schwengle cu awor e ta bay traha 
riba un protocol, maske ta poco lat. 

Pero Minister Schwengle ta demostra di ta 
para na banda di e Arubiano cu ta busca salud 
den exterior. 

Tin placa, tin fondo den presupuesto di cada 
Minister pa a base humanitario atende cu 
tur Arubiano cu ta den exterior y cu mester 
di yudanza. Tin hasta placa pa Ministernan 
paga pa un persona ilegal na Aruba, pagando 
nan gastonan medico y hospital, anto dicon 
no por tin placa pa nos propio yiunan di tera 
cu ta den exterior? 

Si ta pa Mike Eman, e tin placa pa tur caso 
humanitario, anto pakico no por yuda un 
Arubiano den problema den exterior? 

MEP sigur lo sostene e iniciativa di e protocol 
cu Minister Schwengle a priminti y ta spera 
cu esaki lo bin pronto, segun Evelyn Wever 
Croes. 

Despues di tratamento di presupuesto 201 7 

No ta exclui cu Minister di Finanza, 
Angel Bermudez lo por entrega su retiro 


ULTIMO dianan den tur e turbulencia di 
nombramento di un Gobernador nobo den 
persona di Alfonso Tromp, sigur e candidato 
di Gobierno, e actual Minister di Finanza, 
mr. Angel Bermudez lo por entrega su retiro 
despues di tratamento di presupuesto, cu sigur 
lo ta prome cu fin di aña aki. 

Relaciona cu e informacion recibi 
aki, AWEMainta a papia ayera cu 
Minister Bermudez, kende a cuminsa 
na bisa, cu esey no ta un decision 
ainda y cu e no a pensa 
riba e posibilidad aki 
tampoco. 



Pero manera custumber, despues di tratamen- 
to di tur presupuesto, for di dia cu el a asumi 
funcion di Minister di Finanza, e ta consulta 
cu Prome Minister, Mike Eman riba e trabao 
haci. Y sigur e pregunta ta, si e tin cu sigui den 
e funcion di Minister di Finanza, of no. 
Manera ta conoci, el a asumi e funcion di Min- 
ister di Finanza pa bin yuda pone cos na ordo 
y e ta cumpliendo cu esaki. 

Bisando esaki, un posibel retiro como Minister 
di Finanza, no tin nada di haci cu si el a bira 
Gobernador of no. Hecho ta keda sin, cu Hu- 
landa a confirma cu no ta transparente manera 
nan mes ta propaga. 

Esey tabata fastioso den esaki, maske 
ultimo simannan e no tabatin tempo 
mes pa discuti riba e topico aki, debi 
na enfermedad di su tata, kende a 
fayece mientrastanto. 


El a duna tur atencion na 
su tata te despues di su entiero, y 
esey tabata su prioridad, siendo 
su tata semper a sostene den tur 
decision cu el a tuma. 


Pesey te cu awor, e no a duna prensa ningun 
comentario riba e hecho cu Alfonso Boekhoudt 
a bira Gobernador y cu su persona, kende a 
pasa e screening, a wordo entrevista, pa despu- 
es Gobierno di Reino tuma un otro decision, 
pa awor bin bisa simplemente cu nan a haci 
un eror. Y awor kico? Situacion no a cambia. 

Awor e lo sa di cumpli pa 
defende e presupuesto, 
cu e aña aki a keda entrega 
na tempo, e ta trahando riba e 
cuentanan anual y riba e supletorio, 
pa keda cla cu su trabao, 
manera mester ta. 

Cu Hulanda a nombra Alfonso Boekhoudt, no 
ta kede nada otro, di desee tur clase di exito 
den e funcion nobo aki y desee all the best. 

Cu si e lo retira despues di tratamento di presu- 
puesto, te awor no a ser discuti y e no a pensa 
riba esaki, Angel Bermudez a duna di conoce. 
A menos si Prome Minister Eman no kier p’e 
bay (ainda). 






Hainta 


www.facebook.com/awemainta 


www.a wemai nta. com 

Den Corte di Prome Instancia tin pa trata 

Algun caso di maltrato, 
menasa di kita bida di 
otro y posición di droga 


Horario 

Sospechoso 

Acto Castigabel 

08.30 

I’J.B. 

B. ta wordo acusa di a maltrata un ambtenaar den funcion na 2015. 

08.30 

A.J.E.R. 

R. ta wordo acusa di posesion di un arma (un cuchio) riba caminda 
publico den Ranchostraat riba 2 di mei 2015. 

08.30 

E.M.R. 

R. ta wordo acusa di tabatin dos arma (cuchio) den su posesion riba 
caminda publico den Avenida Alo Tromp riba 27 di juni 2015. 

08.30 

L.L.K. 

K. ta wordo acusa di buracheria riba caminda publico na haltura di Talk 
of the Town riba 2 di januari 2016. 

08.30 

K.J.G.M. 

G.M. ta wordo acusa di a tira un boter di Hennesy en frente di un bar 
riba caminda publico riba 2 di januair 2016. 

08.30 

CJ.D. 

D. ta wordo acusa di buracheria riba caminda publico na haltura di Talk 
of the Town riba 3 di januari 2016. 

08.30 

M.M.G. 

G. ta wordo acusa di buracheria riba caminda publico na haltura di Talk 
of the Town riba 3 di januari 2016. 

09.30 

S.S.F.S. 

S. ta wordo acusa di a intencionalmente maltrata un persona riba 18 di 
december 2014, dor di dal e cu mokete riba su nanishi. 

10.00 

A.H.M.V. 

M.V. ta wordo acusa di a, cu e intencion di tuma bida di un persona, a 
intencionalmente scop y dal e persona na su cabez riba 11 di januari 

2015. 


10.30 

J.M.T.H. (casa 
cu)B. 

T.H. ta wordo acusa di ladronicia di cartera di un turista riba 23 di 
november 2015. 

11.00 

F.G.M. 

M. ta wordo acusa di a menaza un y of dos persona cu maltrato riba 22 
di november 2015, dor di bisa nan na forma intencionalmente 
menazante: “Mi ta bay tira bosonan tambe. Mi ta fada cu boso ta bisa 
cu mi ta ladron. Mi ta bay mata e hendenan aU”. 

E ta wordo acusa di a planta matanan di Cannabis riba 22 di november 
2015. 

Tambe e ta wordo acusa di tabatin un pistool di aire cu ne riba 22 di 
november 2015. 

11.30 

F.P. 

P. ta wordo acusa di a planta matanan di Cannabis riba 30 di oktober 

2015. 

E ta wordo acusa di posesion di cocaine y hennep riba 30 di oktober 

2015. 


6 Dia a pasa 
despues di e 
Marcha Nacional 
pa Nos Seguridad, 
y nada ainda 

UN biaha mas Comision Pro-Seguridad kier gradici 
henter e comunidad di Aruba cu a acudi masal- 
mente pa uni e causa aki. 

Hendenan opositor di e marcha, cu probablamente 
no ta preocupa cu e situacion di criminalidad cu 
nos ta biba aden, a malinforma cu e marcha tabata 
di 300 persona, mientras cu den su peak el a yega 
un 1900. 

Tambe, hende sin escrupulo a purba instiga nos 
hendenan pa no acudi n’e marcha, pasobra lo tin 
actonan di bandalismo y violento, sin conta cu a 
purba di pone un tinte politico p’e. 

Nos tur por a mira un grupo enorme di persona cu 
a comporta y a demostra cu nos ta hende decente, 
serio y cu un proposito comun: Logra un Aruba 
Sigur pa nos tur. Tog segun diferente media, e 
marcha aki tabata esun mas grandi y mihor orga- 
niza den hopi tempo. 

Nos tur a bin na un bon manera pa pidi Gobierno 
di Aruba cambia su prioridadnan. 

Lamentabel ta cu despues cu Gobierno di Aruba a 
firma un compromiso cu nos tur pa pone Seguri- 
dad como Prioridad, nan a sigui enfoca riba otro 
asuntonan. 

Nos no ta bay elabora den e nombramento di 
Gobernador, pero esaki a cautiva e atencion total 
di Gobierno sin cu tabata necesario. 
Mientrastanto, niun di nos puntonan a wordo at- 
endi y na lugar di esey, Minister di Husticia Arthur 
Dowers a subi avio, bay Merca. 

Minister Dowers no mester duna MEP, ni niun 
sindicato un contesta, pero e mester para firme y 
responde pueblo cu e puntonan cu a wordo treci 
pa’dilanti. 

Den un manifiesto di Comision ProSeguridad, tur 
hende ta informa di loke a wordo pidi y e timeframe 
cu a wordo duna pa Gobierno di Aruba actua. 

Despues di e marcha aki, caminda hende di tur 
condicion y color politico a mobilisa, Gobierno di 
Aruba no a tuma accion, loke ta demostra cu nan 
no ta tene na cuenta cu e peticionan di e ciudada- 
nonan. 

Un biaha mas Comision ProSeguridad ta urgi nos 
Gobierno pa actua di manera responsabel y enfoca 
riba e crisis di inseguridad cu Aruba ta biba aden. 
























AWEMainta Diahuebs, 20 October 2016 


5 


Parlamentario mr. Juan "Ady" Thijsen (MEP): 

Aruba na merced di Hulanda 
dor di e mal liderasgo di Mike Eman 



ARUBA henter y tambe den Reino Hulandes tur hende por a sigui e asunto di nom- 
bracion di un Gobernador pa Aruba. Na final di cuenta Alfonso Boekhoudt ta nos 
siguiente Gobernador. 

Sinembargo, ful e actitud di Mike Eman den esaki, segun Parlamentario Thijsen, 
tabata uno bochornoso. For di comienso Mike Eman a para rib’e candidatura 
di Angel Bermudez y a sigui persisti aunke Mike Eman tabata sa cu Hulanda ta 
contra e candidatura di Bermudez. 

Mike Eman ta menciona e acuerdo di procedura di 2001/2002, pero ta evita di bisa 
cu segun e acuerdo aki mester tin draagvlak p’e candidato locual no tabata e caso. 

No tabatin draagvlakpa Bermudez. Hulanda tin problema cu edad di Bermudez cu 
ta hopi halto. 

Bermudez di su banda a priminti cu e por bay ful e 6 aña. AVP ta lubida 
cu Hulanda tambe tin contract cu Bermudez a firma cu Minister 
Irausquin como consehero na unda ta poni cu Bermudez 
no ta traha full time. E pregunta cu ta keda den aire ta si 
Hulanda a tene cuenta cu e caso di Interbank. 


Finalmente, Mike Eman a biaha te Hulanda pa scucha 
personalmente cu no ta bin ningun cambio y cu Al- 
fonso Boekhoudt ta keda nombra como nos siguiente 
Gobernador. 


Pio ainda, segun Parlamentario Thijsen, cu Plasterkta 
pone Mike Eman firma un declaracion pa recorda Mike 
Eman cu ainda Aruba y Hulanda tin trabao pa caba, 
especialmente den interes di Hulanda. 

Esey nos por conclui, pasobra Mike Eman ta cumpliendo 
cu Hulanda unda hasta den presupuesto di Aruba di 2017 
interesnan di Hulanda ta ancla manera Gasunie, Antony 
Veder, LNG project etc. 

Te awe Mike Eman ta wardando riba un prestamo cu 
interes abao pa baha obligacionnan di Aruba castiga 
dor di Hulanda p’e hecho cu Gobierno di AVP no a pone 
ordo den finanza di Aruba manera palabra cu Hulanda. 
E mal liderasgo di Mike Eman ta bay acosto di Aruba y, 
segun Parlamentario Thijsen, Aruba no por sigui asina 
y merece miho. 


[—I Website: 

www.awemamta.com 

mm Facebook: 

www. face book . com/awemamta 
E-mail: 

notida @ awemamta. com 

Minister di Salud dr. Alex Schwengle lo entrega un keho contra "Hospital Engativá de la 80 


// 


Lo traha un protocol pa sigura cu caso manera 
di Minguel Koolman lo cana mas liher 


DIAMARS mainta Minister di Salud Pu- 
blico, Maneho di nos Grandinan y Deporte, 
dr. Alex Schwengle a atende e caso di sr. Min- 
guel Koolman, kende a fayece na Bogota. Esa- 
ki sigur ta un tema hopi delicado y p’e motibo 
aki Minister Schwengle a duna un splicacion 
amplio riba e procedura y ayudo cu a ser 
brinda n’e famia. 

Debi cu e caso aki a bira uno publico e manda- 
tario a dicidi di bin dilanti y trece su declara- 
cion. El a bisa cu ta trata di un caso lamentabel 
“y ta duel mi hopi loke e famia a pasa aden y 
kere mi no tabata un trayectoria bunita p’e 
famia”. 

Minister Schwengle tabata na altura di e caso, 
pasobra e persona tabata su paciente prome cu 
el a tuma su posicion como Minister y su yiu 
di criansa ta traha cun’e, el a indica. 

Minister di Salud dr. Alex Schwengle a bisa 
cu lo entrega un keho contra “Hospital Enga- 
tivá de la 80” 

Ta bon pa subraya cu e declaracion cu un 
miembro di famia a duna tabatin partinan cu 
no ta berdad, Minister di Salud a splica. 
Minister Schwengle a laga sa cu e persona 
aki tabatin un enfermedad cu lamentable- 
mente no tin cura. 

A zorg p’e persona haya diferente opinion ora 
cu el a cuminsa su trayectoria como paciente 
cerca dr. Schwengle. Su di dos opinion tabata 
cerca e suplente di Minister Schwengle. 
Despues a bin un profesor di Hulanda y a yega 
n’e mesun conclusion. 

A bay Hulanda y e conclusion tabata e mesun: 
Cu ta trata di un enfermedad cu no por cura, 
pasobra e ta comparabel cu un cancer termi- 
nal, Minister di Salud a expresa. 

El a sigui bisa cu ta comprondibel cu e persona 
aki a dicidi di bay Colombia pa un otro opinion 
y wak si acaso tin algo tog cu por a haci p’e pa 
su salud. 

Den opinion di e mandatario, locual a sosode 
tabata riesgoso, ya cu su pulmonnan tabata 
asina malo pa bay biaha. Tog nan a biaha y el 
abira malo. 

A keda pega na Bogota y di eynan suppose cu 
mester a bay Cali. El a drenta “Intensive Care” 



Minister di Salud a agrega cu e famia a acerca 
AZV. Na momento cu AZV manda un hende 
afo pa un trato medico, segundo opinion of 
cualkier motibo, AZV ta cargu’e y pagu’e. 

“Si bo fayece den exterior, bao guia di AZV, 
nan ta zorg pa bo bin bek”. 

E mandatario a aclaria cu: “Na momento cu 
bo bay riba bo mes y si bo ta malo, cu un en- 
fermedad hopi severo, bo ta core hopi riesgo 
y ta nifica cu bo mester prepara hopi bon. Bo 
mester zorg pa bo tin un bon seguro”. 
Minister Schwengle a subraya cu seguro no 
mester discrimina maske bo tin un enfermedad 
cronico. Lesa e papel di clausula di e seguro 
hopi bon prome cu firma tambe. 


E mandatario a splica cu den e caso aki a tuma 
hopi riesgo, a bay busca un di 5 opinion na 
Colombia, cu tur comprension, e persona a 
bira malo y a bin fayece. A subraya cu banda di 
esaki lo entrega un keho contra e Hos- 
pital Engativá de la 80 na Bogota. 

Via Embahada y Gobierno 
di Colombia lo entrega un 
keho contra e hospital. 


Tur e tempo a tuma contacto cu Dienst Buiten- 
landse Betrekkingen, Embahada y Gobierno 
Colombiano y nan a duna ayudo. 


“Mi ta compronde y mi ta lamenta (...) pero 
esey no ta duna ningun hende derecho di gaña 
asina. Si bo no ta contento cu e proceso, mi ta 
compronde esey. Mi ta admiti, e proceso a dura 
hopi te n’e momento cu nos a yega n’e solucion 
pa yuda e famia”, e mandatario a expresa. 

E berdad ta cu si bo bay via AZV tur cos ta 
regla, pero ora bo bay riba bo mes, ta masha 
poco cu Gobierno por haci. 


No tin un protocol, ni un draaiboek p’e casonan 
aki. Hunto cu Minister President Mike Eman y 
Minister Paul Croes a keda palabra cu lo traha 
un protocol pa sigura cu den futuro e casonan 
aki por cana un tiki mas liher, Schwengle a 
laga sa. 


E no ta kere cu di parti di Gobierno of 
AZV algo a bay malo. Loke si mester 
bay haci ta duna mas splicacion 
riba e hecho cu si bo dicidi cu bo ta 
bay afo cu bo enfermedad riba bo 
mes, esaki t’e cosnan cu mester 
tene cuenta cun’e. 

Pa finalisa Minister ta manda 
condolencia na famia completo, 
consuelo den e momento di 
tristesa inmenso aki, caminda cu 
comunidad den su totalidad a ser 
conmovi cu e noticia y cu Minguel 
Koolman por haya des- 
canso eterno den 
Reino Celestial. 


Como Minister di Salud, 
el a splica, cu e ley di 
AZV ta prohibi’e di haci 
uso di e ley di AZV pa 
casonan asina. A busca 
manera pa yuda e famia 
y na final a haya sa cu via 
Sociale Zaken por a regla 
e asunto. 

Minister Michelle Hooyboer-Winklaar: 

y/ Luna di Enseñansa ta enfoca riba e "contenido # di nos sistema" 



NOS a yega na mita di e luna y 
nos por wak bek rib’e ultimo dos 
siman cu hopi satisfaccion pa con 
e luna ta progresando. 

Aña pasa ora nos a organisa Luna 
di Enseñansa pa prome biaha e 
tabatin varios meta, e. o. pa duna 
educadornan e atencion cu nan 
merece, pa brinda mas informa- 
cion y profesionalisacion cerca 
maestronan, inspira y motiva stu- 
diantenan riba diferente tema di 
Enseñansa, envolvi mayornan mas 
den enseñansa di nan yiu, y por ul- 
timo, eleva e conscientisacion den 
nos comunidad di e importancia 
di enseñansa y kico e ta nifica pa 
nos pais. 

Hopi biaha nos ta pone atencion 
riba e parti infrastructural di 
nos enseñansa, cu obviamente 
ta hunga un rol importante den 
e ambiente na scol. E ta keda un 
aspecto cu mester atende cu ne 
specialmente pasobra nos tin 
edificionan cu ta 40, 50 y hasta 
60 aña bieu. 


Esaki ta pakico nos a inverti mas 
cu Afl 25 miyon florin den reno- 
vacionan di varios scol durante e 
ultimo 3 aña. 

Pero manera nos tur sa, un edificio 
di scol por ta luhoso y moderno cu 
tur e “bells and whistles”, pero si 
no tin cabesantenan y maestronan 
dedica y motiva, si no tin program- 
anan di calidad y un team di cuido 
(zorgteam) dunando nan sosten, y 


no tin un sistema cu ta reconoce e 
talento di tur mucha y cu ta saca lo 
maximo for di cada studiante, nos 
no lo ta trahando optimal den nos 
enseñansa. 

Luna di Enseñansa ta dedica na 
presenta y comunica tur loke nos 
ta haciendo pa mehora, eleva y op- 
timalisa nos sistema di enseñansa 
pa yuda tur studiante yega nan na 
metanan di educacion. 


Actividadnan y programanan 
manera e workshopnan di Kern- 
doelen, STEAM camp, Carousel di 
Enseñansa, World Class Scholar, 
training di Dr. Allison Cross, 
conferencia Education Reboot pa 
docentenan y Beroepsonderwijs 
training, ta djis algun di e iniciati- 
vanan cu ta yuda nos profundisa 
riba diferente aspecto di nos ense- 
ñansa pa yuda cada studiante ta 
exitoso. 


Awe Presidente 
di Parlamento 
ta di fiesta 


AWE drs. Mervin Wyatt Ras, Presi- 
dente di Parlamento, ta recorda cu 55 
aña pasa, el a mira luz di dia. Awe ta su 
cumpleaños, pa cual nos kier a manda 
nos palabra di felicitacion na drs. 
Mervin Wyatt Ras y desee hopi aña 
mas di bida. Masha masha pabien y 
hopi aña mas di bida. 




U 


-Mainta 


I www.facebook.com/awemamta 


Banco di Seguro Social Aruba A 

CAMBIONAN DEN LEY Dl J b 

SEGURO Dl MALESAYACCIDENT 

Banco di Seguro Social, SVb, ta pidi atencion di 
su clientenan pa e siguiente dos articulonan di ley. 

Articulo 11, inciso 1 di e Landsverordening 
Ziekteverzekering ta prescribi: 

1. De termijnen van het ziekengeld, welke niet 
zijn ingevorderd binnen twee jaar na de eerste 
dag waarop zij konden worden ingevorderd, 
worden niet meer uitbetaald. 

Articulo 11, inciso 2 di e Landsverordening 
Ongevallenverzekering ta prescribi: 

2. Determijnenvandeuitkeringeningeld,dieniet 
zijn ingevorderd binnen twee jaar na de eerste 
dag waarop zij konden worden ingevorderd, 
worden niet meer uitbetaald. 

Peticion pa pago di ‘uitkeringen’ menciona den 
e dos articulonan aki por tuma lugar mediante 
un carta dirigi na director di SVb of mediante e 
formulario “Peticion Pago di Ziekengeld (ZUK)”, 
riba www.svbaruba.org. 

Nos ta pidi nos clientenan pa tuma bon nota di e 
anuncio aki. 




{ SVb - Seguridad pa Aruba su comunidad 

Parlamentario Besaril (MEP): 

Aruba, un siman despues di e 
marcha contra criminalidad" 



DEN conferencia semanal di Partido MEP, 
Parlamentario sr. Guillfred Besaril, a elabora 
rib’e marcha contra criminalidad cu a tuma 
luga diahuebs 13 di october ultimo, concreta- 
mente riba resultado di e marcha en cuestion. 


“E marcha di diahuebs siman pasa tabata uno 
historico. Pa prome biaha den historia di nos 
pais nos por a mira pueblo uni pa un causa cu 
nunca a ser premira cu lo por a bira un motibo 
di disgusto cronico den nos sociedad. 

Pueblo por lanta para contra un aumento 
(medida) cu nan ta sinti no ta husto. E clase 
trahado por lanta para pa mehoracion di nan 
condicionnan laboral. Studiantenan por lanta 
para pa un mehoracion den e sistema educa- 
cional”, segun Guillfred Besaril. 


“Sinembargo, na momento 
cu un comunidad dicidi 
di uni pa nan siguridad 
y ta exigi mas atencion 
contra criminalidad, e 
ta un señal cla y raspa 
cu poco t’e atencion 
of interes cu a ser 
dedica n’e derecho 
di mas basico cu nos 
tur tin como cui- 
dadano di 


pais Aruba, esta di un biba trankil!”, sr. Besaril 
a agrega. 


“Bo por tin un auto ultimo modelo, e Mercedes 
Bentz di mas bunita para dilanti bo porta di 
cas. Y kico ta pasa cu e mesun auto bunita ki si 
bo no ta worry pa yen’e di gasolin? Esaki ta e 
miho ehempel cu mi por duna di e situacion na 
Aruba den pleno 2016 y dicon nos a yega asina 
leu pa loke ta trata siguridad y prevencion di 
criminalidad riba nos isla. 


Prioridad di Gabinete Eman durante e ultimo 7 
aña tabata grandemente dirigi riba embeyeci- 
mento di producto “Aruba”. Mas klinker cu 
asfalt, miho! 

Mientras masha poco atencion a ser dedica 
na otro aspectonan di mesun importancia 
pa un comunidad sano manera e. o. 
diversificacion di nos economia, 
mehoracion continuo di nos siste- 
ma educacional, cuido medico y 
sigur su “gasolin” cu ta Husticia 
y Siguridad!”, sr. Besaril a sigui 
splica. 


“Un invercionista ta busca 
cierto garantia prome cu 
e inverti den un proyecto of 
negoshi. Un di e garantianan 
di mas im- 
portante 


ta siguridad; ken den su sano huicio lo bay 
hinca su placa den un lugar cu constantemente 
ta victima di atraco? 

E escogencia politico pa hinca casi tur energia 
den Infr astructura ta logico for di e perspectiva 
di mercadeo; nan ta logronan cu facilmente 
por ser mira y utilisa p’e makinaria grandi di 
PR di partido AVP p’asina sigui basha santo 
den wowo di pueblo! 

Mehoracion di nos cuido medico casi bo no ta 
mir’e a menos bo ta malo of tin un familiar cu 
problema di salud. E retonan den nos educa- 
cion bo no ta sinti’e a menos cu bo tin yiu ta bay 
scol. Economia y trabou no ta bati na bo porta 
a menos cu derepente bo haya bo sin trabou. 
Pero Criminalidad? 

E aspecto aki si no a keda scondi y e motibo 
t’e discuido y falta di convivencia grandi den 
e ultimo 6 pa 7 aña rib’e tereno di prevencion 
di criminalidad”, sr. Besaril a duna di conoce. 

“Pueblo di Aruba conforme articulo 1.5 di 
nos Constitucion tin e derecho na libertad y 
biba den tur trankilidad. Pero pa Gabinete 
Eman, klinker y asfalt tabata mas importante 
cu respeta nos derecho. 7 aña tabata mas cu 
suficiente! 

Awor a yega ora pa duna pueblo loke nan a 
exigi durante e marcha di diahuebs ultimo; su 
trankilidad!”, sr. Besaril a subraya. 

“Na varios ocasion mi a sugeri na Gobierno na 
nomber di Partido MEP pa reinstitui e servicio 
di helikopter. Redefini e tarea di Guardacosta 
pa tin mas vigilancia y control na nos costa y 
wafnan. Pone mas Polis uniforma riba caya y 
mientras ta traha rib’e problematica di per- 
sonal, sea creativo y pone camara unda mester 
y/of manda busca mas cacho (K-9 units) 
specialisa den patruya. 

Introduci e sistema di boton di panico pa 
duna proteccion adicional na nos gran- 
dinan, comerciantenan y victiminan di 
intimidacion/maltrato. Si Guardacosta na 
Corsou no por brinda Aruba e servicio cu 
su pueblo ta exigi, wel pone radar bek na 
Aruba anto! 

Y den cuadro di e convivencia necesario, 
institui un departamento di Control di 
Calidad Husticia cu e tarea specifico di keda 
monitor continuamente kico ta pueblo su 
deseo riba tereno Husticia y Siguridad. 

Pueblo a papia idioma cla dia 13 di october 
2016 y si Gabinete di sr. Mike Eman no 
ta cla pa duna oido, hala un banda y laga 
otro haci’e e ora!”, Parlamentario Besaril 
a conclui. 

Evelyn Wever Croes (MEP) 

Dicon owor ta baha dak di Rosa 
College, siendo cu por a haci esaki 
durante e reciente vakantie 


Salud di e muchanan no ta prioridad 


AWOR cu a dicidi di kita e dak 
di asbest di Rosa College, esaki 
a causa masha preocupacion, 
sigur p’e becindario, manera na 
Dominicus College, La Salle Col- 
lege y Universidad di Aruba. Di 
acuerdo cu lider di MEP, Evelyn 
Wever Croes. 

Net e siman aki a dicidi di baha e 
dak di Rosa College abao, siendo 
cu durante e reciente vakantie, 
esnan responsabel no a haci 
net nada. Pero ta warda te 
ora cu tin skol atrobe pa 
haci e trabao aki, cu ta un 
peliger pa tur studiante, 
pero tambe pa tur hende 
cu ta biba y traha den e 
becindario. 

Tin regla y in- 
struccion in- 
ternacio- 
nal ta 
bisa 


cu ora cu ta bay traha cu un dak 
di asbest, mester informa tur es- 
nan envolvi den e proceso aki. No 
lubida e caso na Mon Plaisir Col- 
lege, unda tabatin un problema 
serio, ora di cambia dak. Unda 
mayornan a bin te Parlamento pa 
haya atencion di Gobierno. 

Por corda cu Cole- 
gio Arubano 
mester a 
sera pa 
u n 
dia, 
ora 
d i 



baha e dak di Mon Plaisir y a 
avisa tur hende cu ta biba den 
becindario. 

Awor Evelyn Wever Croes kier 
puntra, pakico na Mon Plaisir si 
tin un trato, y den centro di Playa 
no. Bahando e dak di Rosa College 
ningun medida di precaucion ta 
ser tuma. Y esaki tin mayornan 
sumamente preocupa te cu nan 
a dicidi di reuni cu directiva di 
skol, a haya instruccion di DTI, 
pero awor ta keda na cada mayor 
pa dicidi si ta laga nan yiu bay 
skol of no. 

Dicon esnan responsabel no kier 
take care di nos muchanan ino- 
cente? Pakico mester expone nan 
na asbest? Pakico awor ta 


cinema 

,'r 



baha e dak di Rosa College, despu- 
es di un vakantie, cu durante e 
periodo ey, por a haci e trabao. 
Pero tin un falta di planificacion. 
Evelyn Wever Croes no kier culpa 
Minister Michelle Hooyboer Win- 
klaar, kende mes no sa kico ta pas- 
ando, pero su responsabilidad ta 
interes di tur studiante y docente, 
pa tene cuenta cu aki ta trata di 
asbest. 

Pone prioridad unda mester pone 
prioridad y no pone e studian- 
tenan y tur hende den becindad 
na peliger pa nan salud. 

No por bisa cu e ta un cos chiquito, 
pasobra maske con chiquito e por 
ta, e ta un peliger p’e muchanan, 
cu ta core cu tur riesgo, segun 
Evelyn Wever Croes. 


MEGAPLEX 8 


ON THE BIG SCREEN 


caribbeancinemas.com/aruba Caribbean Cinemas Aruba [Ó 



2016-17 Season 

feb 4 Roméo et Juliette 

ENCORE PRESENTATIONS 

marii Rusalka 

AT 1:00PM 

mar 25 LaTraviata 

nov 5 Don Giovanni 

apr 8 Idomeneo 

deci 7 L’Amour de Loin 

may 6 Eugene Onegin 

jan2i Nabucco 

may 27 Der Rosenkavalier 

TICKETING INFORMATION 


CG K ^ ^ 7A ■ Monday to Friday - After 3:30 PM 
OoO"UU/ - Saturday and Sunday - After 1:00 PM 

AWG 50,00 Adults D 

Per person, per function. 

AWG 45,00 Seniors Tax included. 


The Met 

ropolitan 

OperaCE] 


ENCORE PRESENTATIONS SUBJECT TO CHANGE 

The Met: Live in HD series is made possible by a generous grant from its founding sponsor 
The Neubauer Family Foundation • GiobaicorporatesponsorshipofTheMetLivein HD is provided 
by Bloomberg • The HD Broadcasts are supported by ^lbll ^BrotherS 


Palm Beach Plaza | Aruba | 586-0074 













10 


AWEMainta Diahuebs, 20 October 2016 



Parlamentario Chris Dammers 

Reportahenan ricibi ta indica 
cu ehecuc'non di presupuesto 
2016 ta 'on the dot' 


PRESUPUESTO di Ministeri- 
onan di Gobierno pa 2017 ya caba 
a yega Parlamento y esakinan a 
wordo trata caba den e Comision 
Central caminda pa dia 18 di oc- 
tober tur pregunta relaciona cu 
e presupuestonan aki, mester a 
wordo entrega na Griffie pa nan 
wordo hinca den un raport cu 
despues lo wordo manda pa Gobi- 
erno, Parlamentario di fraccion di 
AVP, sr. Chris Dammers a mustra. 
“Nos ta kere cu p’awe dia 20 di oc- 
tober esakinan lo bay pa Gobiemo 
loke ta nifica cu pa fin di luna lo 
por ricibi e asina yama ‘nota naar 
aanleiding van verslag’ caminda 
e ora nos por yama e reunion pu- 
blico pa trata presupuesto di pais 
Aruba 2017 den comienso di luna 
di november, caminda esaki lo ta 
hopi prome cu fin di aña. 

Conhuntamente hunto cu e pre- 
supuesto di pais 2017, nos ta 
hayando pa fin di e siman aki of 
mas tarda comienso di otro siman 
e cuentanan anual di aña 2015 y 
cu esaki nos por bisa cu e ora bo 
tin bo cifranan pa cera aña pasa 
y bo tin e presupuesto di e aña 
aki y presupuesto di otro aña, ca- 
minda e Parlamentarionan sigur 
lo por haci un bon analisis, un 


bon inventarisacion di e situacion 
financiero. 

Banda di esaki tambe nos tin pen- 
diente pa sera aña 2016, Gobierno 
lo ta manda pa Raad van Advies 
of e lo a yega caba, e presupuesto 
supletorio caminda cu e cambi- 
onan pa cu e ahustacionnan pa 
loke ta aña 2016, lo ta na caminda 
p’asina nos por trata esaki tambe. 

For di dia cu a firma e acuerdo cu 
CITGO, nos por wak cu tin dife- 
rente entrada a base di e ultimo 
acuerdo cu a firma cu Valero 
caminda, segun Chris Dammers, 
a base di e dos acuerdonan aki, 
tin cierto entrada cu lo bay bin 
pa pais Aruba, entre otro e 
lease agreement, e parti di 
impuesto, e fondo di medio 
ambiente di Valero, e set- 
tlement fee cu ta riba un 
54 miyon hunto cu be- 
lastingnan pendiente 
cu ta un suma di riba 
28 miyon, cual ta 
sumanan cu mester 
wordo ‘verwerk’ 
den e presupues- 
to supletorio di 
aña 2016. 

Conhuntamente 


cu esakinan, nos ta tuma nota 
cu cifranan di locual ta Banco 
Central, ta bisa cu nos lo wak un 
refleho riba nos economia prome 
cu fin di aña a consecuencia di 
e desaroyonan aki igual na un 
aumento di 6.7% y pa loke ta aña 
2017, un otro suma di 5.7% pa 
loke ta e crecemento economico. 
Pues nos ta bay mira un crece- 
mento economico di entre 12.4% 
pa 15%. 

Banda di esaki manera a bira e 
caso den ultimo añanan, unabes 
cu a logra di completa e ‘in- 
haalslag’ pa locual t’e cuentanan 
anual, y ora cu riba proposicion di 
nos propio fraccion a pidi pa me- 
hora e aspecto maneho financiero 
pa por tin cifra riba mes pa por 
discuti cada biaha mas y mas efec- 
tivo, Gobierno a bin ta 

cumpliendo cu 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon spec\áv% 


BiSçy onu 

— 


Samsung note edge 


blu sport 4.5 
atl. 210.00 


Samsungs3 minl 
atl. 315.00 


Also: Samsung S5 , s5 mini, Samsung S4. Samsung 4 minl, S3 mini etc.... 
Accessories for aJI Samsung and Iphonemodels 

Toshiba Laptop 15.6 “4Gb 320Gb Harddisk. Afl. 900,00 
Hp Ink catndges, Universal laptop adapters etc.. 
fTunes gift cards $ 10.00, $ 15.00 and $25,00, 

Google play cards and Playstation Network cards. 

Sales, repair and accessories for all Samsung models and other cellulars. 
Unlock, reload, reset, upgrade, replace lcd, keypad, speaker etc. 


akinan. 

Nos tin cu e cuentanan anual y 
ultimo tempo nos ta hayando e 
raportnan cada kwartaal for di Di- 
rectie Financien y Departamento 
di Belasting caminda nos ta wak 
hopi bon cada kwartaal, locual ta 
entrada y gastonan di pais Aruba. 
Ya nos a papia riba e raport di mi- 
tar di aña y nos por a confirma cu 
e cifranan ta ‘on the dot’ manera 
presupuesta y nos por mira cu 
nos ta hasta bou di e deficit cu 
Gobierno tabata anticipa pa fin 
di aña, ya pa locual ta aworaki e 
raport di tres kwartaal tambe nos 
ta sperando riba esaki y nos ta 
spera cu e drenta manera normal 
na fin di october. 

E ora nos por bisa cu tratamento 
di presupuesto pa loke ta 2016 
y hunto cu esaki e presupuesto 
supletorio, Parlamento y Gobi- 
erno ta bay dispone di cifranan 
hopi actual caminda por bisa cu 
en berdad esaki t’e situacion. 

E situacion real si of no y ta un 
discusion cu nos por scucha 
cada bes cu tabatin discusion 
riba presupuestonan, princi- 
palmente di ultimo añanan 
caminda cada bes nos por a 
ripara cu e cifranan ta hopi bon 
presupuesta. 

Entradanan manera indica ta 
drenta y Gobierno ta dis- 
pone di diferente cifra y 
documento pa hiba un 
gobernacion debida- 
mente, Parlamenta- 
rio Chris Dammers 
a mustra. 





















AWEMainta Diahuebs, 20 October 2016 


11 




iStore 

A R U B A 

Acuerdo cu CITGO y Valero 

lo percura pa entrada extra pa caha di Gobierno 


Sumcmcm cu lo tin 
influencia riba presupuesto 
2016 y 2017 

SIN duda algun cu reapertura di e refineria na San Nicolas lo tin su influ- 
encia ainda riba presupuesto 2016 di pais Aruba, Parlamentario Chris 
Dammers a declara na prensa. 

“Tin sumanan di placa cu lo drenta den caha di Gobierno pa 
loke t’e aña aki ainda, no solamente di CITGO pero tambe 
di Valero ya cu tin diferente fondo manera e.o. esun 
di medio ambiente cu ta un suma di 19 miyon florin 
, esun di e settlement agreement di 54 miyon, tin 
belasting atrasa ta un suma di algo mas cu 28 miyon, 
ta sumanan cu a wordo fiha na final di e acuerdo cu 
Valero. 


Tambe tin e sumanan di locual t’e ‘lease agreement’ di 
CITGO cu ta bay lease e refineria di Aruba pa cuminsa 
pa un periodo di 15 aña cu posibilidad di prolongacion 
di 10 aña mas y aki cu un suma confirma di pago di 
lease di 10 miyon p’e prome tres aña ya cu nan ta bay ta 
invertiendo, despues di e periodo aki e lease agreement 
ta bira 18 miyon. 


Esaki ta brinda CITGO e flexibilidad cu den e prome tres 
aña lo ta invertiendo sumanan di entre 7 miyon pa un 
biyon den renoba e refineria, cu nan final lo ta propiedad 
di pais Aruba. 


Tur e aspectonan aki, e desaroyonan aki cu a inicia for 
di dia prome di october, si cu tene cuenta cun’e den e 
presupuesto supletorio 2016 cu n’e momentonan aki ta 
na Raad van Advies, cu lo bay refleha e sumanan adicio- 
nal aki, cu lo bay wordo reparti ainda den e presupuesto 
supletorio aki y cual di nan ta drentando na comienso di 
aña 2017, cu ta sumanan sigur cu lo yuda e deficit di pais 
Aruba y ta sumanan cu ta wordo poni den e diferente 
presupuestonan aki, tanto esun supletorio cu ta na ca- 
minda y nos ta spera sigur cu esun di 2017 cu ya a yega 
Parlamento caba, y cu nos ta discutiendo esaki, pa final 
di aña ora cu e wordo trata den e nota di cambionan, 
esakinan tur lo wordo inclui den e presupuestonan aki. 


Tanto sumanan cu ta drenta dor di e settlement agree- 
ment cu Valero y e sumanan extra cu e operador nobo 
hustamente lo tin cu paga, tanto na belastingnan. pri- 
manan di contratistanan y di empleadonan di CITGO 
directamente y tambe Loonbelasting cu lo mester wordo 
paga, cual ta wordo calcula cu na primanan y Loonbe- 
lasting pa aña, esaki lo ta un suma di alrededor di 90 
miyon pa aña cu sigur lo ta bay yuda caha di Gobierno, 
Parlamentario Chris Dammers a splica. 


Authorized Reseller 


iPad Pro 

Thin. Light. Epic. 

Mireille Sint Jago (MEP): 

Maneho di Mike Eman 
ta un berguensa pa Aruba! 


E maneho di Mike Eman of mas 
bien e falta di maneho, ta un ber- 
guensa pa nos tur na Aruba. Un bi- 
aha mas, Mike Eman a logra haya 
atencion na un manera negativo 
pa nos pais den Reino y den exte- 
rior. Asina e ta sigui duna Aruba 
un mal nomber, segun e miembro 
di MEP, Mireille Sint Jago. 

Un Prome Minister cu na aña 2014 
a cuminsa un welga di hamber 
pasobra Gobernador no kier a 
firma su presupuesto. Durante di e 
welga aki el a yora y grita ‘over su 
dead body’ y n’e mesun momento 
a yama e mandatarionan di Hu- 
landa pa verkrachters. 

E mesun persona a yama Hulanda 
bon bini na augustus 2015 ora el 
a duna instruccion na su fraccion 
den Parlamento, pa aproba e Ley 
di CAFT. Un mandatario asina, bo 
no por tuma hopi na serio. 

E posicion di Gobernador ta uno 
sumamente importante y n’e me- 
sun momento hopi delicado. 
Minister President Mike Eman a 
tarda mas cu un aña pa propone 
un persona cu Hulanda por a 
aproba. 


Ademas e no a propone solamente 
un persona, manera a wordo haci 
den tur otro caso di nombramento 
di Gobernador, no... el a propone 
3 persona. Ningun di nan tabata 
na e gusto di Hulanda. 

“Ami por imagina mi mes cu Hu- 
landa, de Kroon, no kier a warda 
riba Mike Eman mas. 


Cu e prome nombramento di un 
Gobernador pa Aruba, bou di 
Rey Willem Alexander, a bay na 
un manera asina no profesional, 
tambe lo por ta un motibo cu Hu- 
landa kier a soluciona e situacion 
aki mas pronto posibel. 

Mi por imagina mi mes cu 
Hulanda tabata busca un 
persona cu, mes cos cu 
Gobernador Refunjol, por 
para firme ora ta necesario 
y por ehecuta su funcion 
como debe ser. Un persona 
cu no lo tuma orden di Mike 
Eman. 

Naturalmente, ningun di 
nos sa kico lo t’e berdad. 

Kico enberdad lo a pasa 
entre Mike Eman y ‘De 
Kroon’. 


RIJLES 



SPECIAL 



5943263 /5826732 

hermusriischoolnv.com 


,00 

IIERfflUI 

Rijschool NV. 

SIVIDIVI 1-C O’stad 


Si Mike Eman un biaha mas ta 
gaña rabia, grita y gaña yora pa 
desvia atencion di otro asuntonan 
di p.e. Inmigracion di Benny Sev- 
inger, nos ningun no sa. 

Pero cu esaki no ta un sorpresa, 
pero e resultado di e mal maneho 
of falta di maneho di Mike Eman, 
esey si nos tur por conclui sin 
ningun duda. 

Bo ta cosecha locual bo ta sembra 
y Mike Eman no a sembra bon 
maneho, ni exito ni respet. 
Lamentablemente, cada bes cu 
Minister President Mike Eman 
faya, e ta pone nos cara na ber- 
guensa, no solamente den Reino 


pero tambe internacionalmente. 
Mi ta haci un yamada na tur 
hende pa dia cu nos futuro Gober- 
nador yega Aruba, dor cu Mike 
Eman y tur e Ministernan a dicidi 
cu nan no tin confiansa den Min- 
ister Plenipotenciario Alfonso 
Boekhoudt mas, pa nos hisa nos 
bandera di Aruba pa demostra 
cu nos SI ta sostene nos Gober- 
nador nobo y nos no tin confiansa 
den ‘Mike E-rror-man y su Mini- 
strea-nan mas. Aruba merece 
un maneho hopi mas mihor cu 
locual nos ta haya di e Gobierno 
aki”, Gisele-Mireille Sint Jago a 
conclui. 

Parlamentario mr. Xiomara Maduro: 

E drama rond di nombramento di Gobernador 
nobo ta djis un otro smokescreen 

Ta prepara pueblo pa guli un otro cambio 



Pasobra tabatin un tardansa enorme y hasta e 
prolonga e temporada di Gobernador Refun- 
jol, Xiomara Ruiz Tromp a sigui comenta. 
Prome Minister Eman 
tabata sa masha bon 
y a djis bira hunga e 
wega di gaña rabia y 
bula bay Den Haag pa 
2 dia pa saca potret cu 
Minister Plasterk pa 


DEN e dianan aki nos por observa e mesun 
patronchi di evento cu tabatin na 2014 ora cu 
a yega e momento cu Aruba mester a bay bou 
di supervision financiero di CFT. 

E tempo ey Prme Minister Mike Eman a keda 
nenga te na final cu el a firma pa CFT bira 
activo na nos pais. 

E mandatario a monta full un show di welga 
di hamber pa aparenta cu e ta para pa de- 
fende e autonomia di Aruba, siendo cu desde 
2010 caba el a firma tur sorto di protocol cu 
Hulanda pa entrega e Status Aparte na pida 
pida bek. 

E tempo ey a haci tur e show aki y e lastra- 
mento di Gobernador Refunjol como smoke- 
screen pa prepara pueblo pa guli e hecho cu 
nos autonomia lo wordo mina y cu mester 
acepta e supervision financiero di CFT. 

Awe na 2016 no ta nada diferente. E drama 
rond di e nombramento di Gobernador nobo 
ta djis un otro smokescreen pa prepara pueblo 
pa guli un otro cambio cu ta na caminda, se- 
gun Xiomara Ruiz Maduro (MEP). 


Prome Minister Eman tabata sa cu Hu- 
landa lo nenga 

Mescos cu tempo di welga di hamber, e biaha 
aki tambe Prome Minister Eman a recuri na 
un acto di desesperacion pa haci pasa cu e no 
tabata sa nada di e abuso di Hulanda. 

Den e caso aki e abuso ta cu Hulanda no a 
bay di acuerdo cu nombramento di Minis- 
ter Bermudez como Gobernador y a djis 
nombra sr. Alfonso Boekhoudt, kende 
no tabata un candidato riba e lista di tres 
persona proponi pa Prome Minister Eman. 

Aki ta unda cu nos mester remarca cu ta im- 
posibel cu Prome Minister Eman no tabata sa 
cu Hulanda no a haya su candidatonan bon. 


pueblo pensa cu Prome Minister Eman a sali 
na defensa di Aruba. 

Anto como pleister riba e herida, Hulanda ta 
admiti di no a anda netjes cu e nombramento 
di e Gobernador nobo. 

Puro smokesreen pa locual mester bin 

Lamentabel ta cu tur esaki ta djis un smoke- 
screen pa traha e scenario pa pueblo guli e 
cambionan cu mester bin. 

Na man di tur e drama aki di nombramento 
di Gobernador nobo, lo bay cambia e.o. nos 
Staatsregeling p’asina elimina of limita e in- 
fluencia di Gobernador den nos sistema demo- 
cratico. Lo bin cu cambio di Statuut p’asina 
limita of kita e responsabilidadnan di Reino 
pa locual ta trata bon gobernacion di nos pais. 

Y lo sigi un lobby grandisimo pa 
cambia e constelacion den 
Reino, den cual lo pone 
presion p’e paisnan au- 
tonomo bira parti di 
Hulanda ala BES of 
un otro constelacion 
den cual e responsabi- 
lidad di Hulanda p’e 
otro 


paisnan ta wordo limiti of elimina. 

Mas cu claro a cuminsa di awor caba pa hinca 
miedo den pueblo dor di menasa cu esun cu 
no kier esaki mester bira independiente. 

No ta pornada cu ya caba den Tweede Ka- 
mer bo ta haya politico ta papia cu nan kier 
bay Nacionnan Uni pa libra Hulanda for di e 
otro paisnan den Reino, segun Xiomara Ruiz 
Maduro. 

E motibo pa tur esaki ta simpel. 

Hulanda kier haci negoshi riba cabes di pueblo 
di Aruba, pero e no kier wordo atendi p’e 
comunidad internacional pa su fayonan ora 
cos bay robes. 

Di e manera aki por saca un probecho maximo 
y mas cu claro Prome Minister Eman, cu nunca 
ta defende Aruba, ta keda un ficha importante 
pa haci tur e cambionan aki un realidad. Cu 
tempo nos lo realisa cu mescos di tempo 
di welga di hamber y e introduccion 
di CFT, e drama rond di e nom- 
bramento di e Gobernador nobo 
tabata nada mas cu un smoke- 
screen pa otro cambionan cu 
e pueblo di Aruba mester bay 
guli manda abou, e miembro 
di MEP a conclui. 

Si bo wak un suseso, 
saca e potret y manda pa 
noticia@awemainta.com 




/ — i 7116 

"Media 

URGENTLY REQUIRED 
SALES REPRESENTATIVE 

\l\le urgently requi re a Sales Representative 

• Minimums of 2 years strong sales experience 

• Friendly and professional mannerism 

- A proactive and passionate attitude towards sales. 

• Have the ability to listen to the customers' needs. 

- Immaculate presentation, always well and smartly dressed. 

• Goal & target orientated 

• Fluent in Papiamento, Spanish, Dutch & English 

• Able to start work immediately 

• Must own a car 

If you thinkyou fit the above requirements; please kindly email your full 
resume with complete personal, educational and work experience 
information to sue@awemainta.com 


Gobiemo a haci un apelacion 
riba e gruponan aki 

Ploegnan di SERLIMAR 
trahando pa drecha areanan 
di costanan na nort di 
sushedad dor di // Matthew ,/ 


GOBIERNO ta sigui vigila e situacion di e beachnan 
na Aruba despues cu horcan Matthew a pasa panort di 
Aruba algun siman atras. 

Tanto prome como despues di e mal tempo Prome Min- 
ister Mike Eman hunto cu su colega di Infrastructura sr. 
Benny Sevinger a bishita areanan vulnerabel of areanan 
afecta, manera e beachnan. Den cuadro di e efecto 
cu Aruba a sufri, Gobierno a tuma e decision pa pone 
ploegnan di limpiesa disponibel pa haci e costanan di 
Aruba limpi. 

E ariba menciona ta nifica cu a pone ploegnan di tanto 
DOW como SERLIMAR traha exclusivamente riba 
costanan di Aruba pa restaura e areanan aki y ta papia 
aki di tanto e beachnan como e camindanan pa yega e 
beachnan panort di Aruba. 

Mayoria di e ekipo cu ta wordo uza den e limpiesa aki 
t’e mannan, pa loke t’e ploegnan di SERLIMAR, mien- 
tras cu DOW cu a bin ta trahando riba e careteranan ta 
haciendo uzo di ekiponan pisa manera dumptruck, cu 
ta trece e greis necesario pa drecha e camindanan di 
santo y cu chubato ta plama e santo of hala piedranan 
grandi di e camindanan cu a wordo destrui. 

Den combersacion cu empleadonan di SERLIMAR, nan 
a expresa di sa e importancia pa tin un Aruba limpi, 
pa cual nan ta haci nan maximo esfuerso p’e trabou di 
limpiesa por wordo haci den un forma mas rapido, ya cu 
tin diferente boca tin beachnan cu ta wordo uza tanto 
dor di localnan como turistanan. 

“Nos kier p’e beachnan keda bunita manera nan ta cus- 
tumbra di mira nan,” varios di nan a expresa. 

Tanto Prome Minister Mike Eman como Minister Benny 
Sevinger a priminti di lo percura p’e teamnan encarga 
cu e limpiesa tuma lugar di tal forma cu tur hende por 
sigui haci uzo e famoso beachnan di Aruba liher. 

Y inclusive a papia cu p’e area di hotel, ta haciendo un 
estudio riba e posibel solucion pa evita cu pasada di mal 
tempo e beachnan ta wordo destrui manera a sosode 
aworaki principalmente den area di e hotelnan chikito. 
Henter e operacion di limpiesa aki tin un duracion di por 
lo menos dos siman, for di banda di Natural Bridge pa 
yega te n’e area patras di Westpunt, ya cu e beachnan 
banda di hotelnan a wordo haci limpi caba. 

Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com www.facebook.com/awemainta 583“1400 583“1444 


Guardacesla ta yuda persena cu 
a bira malo den e barco 'Perla' 


DIAMARS, alrededor di 2:35pm, Guardacosta ta ricibi yamada di Central di Polis 
cu un miembro di tripulacion di e barco ‘Perla’ a bira malo. E barco tabata dos miya 
zuid di Rodgers Beach. 

Bou maneho di Centro di Rescate y Coordinacion, un Super-RHIB a sali for di punto 
di sosten di Guardacosta na Aruba pa brinda asistencia. 

Na yegada, tabatin un persona cu dolor den su pecho. E tripulacion di e Super-RHIB 
a transport’e pa Rodgers Beach, unda ambulance a presenta pa tum’e over y asina 
transport’e pa Hospital pa ricibi atencion medico. 



Oportunidad 
pa haya trabou 


Tin mester pa drenta servicio di inmediato 
un hoben, pa traha full time. 

Exigencianan: 1. Di portraha independiente 

2. Traha oranan flexible 

3. Mester tin transporte propio 

4. Mester por cubri tur conferencia 
di prensa y redacta nan 

5. Na mes momento e por haci 
trabao di fotografo 

6. Tin conocemento di idioma 



Si bo ta interesa e-mail bo informacionnan na 

Redaccion@dennoticia. com 

Nos lo tuma contacto cu bo persona. 



































16 


AWEMainta Diahuebs, 20 October 2016 


Servicio pa 
Comunidad 


„ -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Cruz N.V. 

Pariba di Brug: 

San Nicolas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Rui 

* Media 

i ir<‘i ;* 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Arte tambe tin su lugar den espacio di MFA Noord 

Bishita exposicion # Trans Organica' 
di artista Arubiano Danilo Geerman 



ARTE tambe tin su lugar den e concepto di Facili- 
dadnan Multifuncional cu Gabinete Mike Eman II ta 
habriendo den diferente distrito. 

Actualmente un y tur por admira exposicion di artista 
Arubiano Danilo Geerman na MFA Noord. “Trans 
Organica” t’e nomber di e serie di pintura traha cu 
acuarela, inkt Chines y stift basa riba e transformacion 
organico di un especie pa otro. 

Mas di 30 obra, incluyendo oleo riba canvas y tambe 
ceramica, ta visibel y obtenibel den e sala di reunion 
y otro espacionan di e edificio multifuncional ubica 
n’e cruzada principal di Noord, te cu cuminsamento 
dijanuari 2017. 

“Nos ta habri di 7’or y mey di mainta te 4’or y mei di 
atardi. No ta necesario pa bin haci di un servicio, pero 
semper MFA ta habri pa tur hende; dus ki ora cu ta por 
yega pa wak e obranan,” asina Gerente General di MFA 
Noord, Richard Tromp a splica haciendo invitacion n’e 
comunidad di Noord y Aruba en general. 

Ademas di exhibi e obranan di nos artistanan local, e 
sala ta keda sirbi su otro funcionnan pareu manera pa 


reunion, tayer, etc. 

E artista mes ta wak den un luz masha positivo e hecho 
cu e y otronan por conta cu un espacio mas caminda 
por demostra nan talento; e ta un apoyo pa hopi di e 
coleganan artista cu kier mira nan obranan expone 
na un publico mas amplio cu esun cu regularmente 
ta bishita e galerianan di arte. 

Adicionalmente, Danilo Geerman a comparti cu e 
comunicacion cu directiva di MFA Noord a bay di un 
manera hopi bon y facil. 

“Tambe muchanan di scol cu tin serca aki-banda por 
bin MFA Noord pa wak un rato despues di scol. Bo no 
mester di full un dia, un mey ora of 45 min mes ta bon. 
Mayornan bin cu muchanan wak arte!” asina e artista 
a remarca. 

Otro artistanan interesa pa tambe tin nan obranan 
expone na MFA Noord, of pronto MFA di Paradera, 
ora cu esaki habri oficialmente, por tuma contacto via 
telefon, Facebook of pasa personalmente pa papia cu 
gerencia. 

Diadomingo 23 di october 


Concierto Dominical Donny Lade na Biblioteca Nacional 



DIA 4 di september den e “Café Musical” di Biblioteca Nacional a reina 
un tremendo ambiente presenta pa Coro la Escala, despues Grupo Ara- 
guaney, cu e harpista internacional invita Jhosayra Rojas y un sorpresa 
den fotma di e coro hubenil di Linda Figaroa. 

Finalmente grupo Brantimakka cu na final a logra haya tur hende riba 
pia ta balia. E potretnan ta papia pa nan mes diadomingo awo, dia 23 
di october, (no 30 di october). 

Fundacion pa Talento Musical Donny Laclé ta invita pueblo di Aruba 
pa presencia su siguiente Concierto Dominical den e “Café Musical” 
den Biblioteca Nacional den Madurostraat. 



E prome presentacion pa llor di mainta ta na encargo di Duo di Oro 
consistiendo di dos guitarista, kendenan lo presenta un variacion di 
musica popular Latinoamericano y Antiyano. 

Despues nos ta haya presentacion di Igmar Maduro compaña pa algun 
musico amigo. Igmar lo deleita nos riba piano cu un variacion di musica 
popular y crioyo 

Nos ta finalisa nos concierto cu presentacion di Grupo Rondaya, un 
grupo cu a actua diferente biaha caba den nos conciertonan. Rondaya 
“Universo di Aruba” bou direccion di Frank H. Croes musicalmente y 
pa harmonia di voz ta consisti di 12 guitarist/cantante. Nan lo brinda 
nos musica romantico y bailabel en general cu acento riba nos musica 
crioyo. 

Entrada pa e concierto, cu ta dura te 13 or ta gratis. Pero un caha di glas 
ta pasa rond unda tur presente tin oportunidad pa haci un donacion 
na beneficio di nos talentonan musical hoben. 

Tur aña durante e concierto di luna di november Fundacion Donny 
Laclé, cu ta maneha e placa cu ta drenta den e caha di glas, ta jmda 
algun hoben cu por haci bon uso di e yudansa aki pa nan sigui desaroya 



nan talentonan musical. 


Personeelsraad di biblioteca ta percura pa kita bo sed y wanta e stoma, 
cu entre otro un dushi fruitpunch y diferente snacks crioyo. 

Bini uno bini tur, bin disfruta di un dushi diadomingo mainta na Bibib- 
lioteca! 

X presa D O mes 

I comedia cu a tuma lugar rond di nombramento di un Gobernador nobo pa Aruba 
parce mas bien un "smokescreen" pa otro cosnan cu ta sosode of lo bay sosode 

Pa: Booshi Wever 


SIMAN pasa UPP a duna su opinion caba tocante e nombramento di 
sr. Alfonso Boekhoudt como nos proximo Gobernador di Aruba. UPP a 
yega n’e conclusion cu un biaha mas nos por mira con Hulanda, apesar 
cu Minister Presidente Mike Eman t’e culpabel mayor, ta pasa Aruba un 
fast ball dor di nombra un persona cu no a wordo presenta pa Aruba. 
Apesar cu nos sa cu segun Statuut di Reino y tambe Reglamento di 
Gobernador, Gobierno di Reino t’esun cu ta nombra un Gobernador, 
semper tabata haci esaki den consulta cu Aruba. 

Aki ta unda cu nos ta bisa cu autonomia di Aruba, den su forma informal, 
tambe ta wordo atacha dor cu a kibra cu un costumber unilateralmente 
dor di Hulanda ya cu den pasado a combini y palabra riba e procedura 
cu lo wordo hiba. 

Un custumber cu indirectamente ta duna Aruba e respet di su status 
autonomo, pero parce e respet cu hustamente ta bin di e status au- 
tonomo a bay perdi. 

E consecuencia directo di esaki ta tambe, cu nos autonomia bou di 
Gabinete Mike Eman poco a bin ta wordo minimalisa. 

Sea cu of sin consentimento sr. Mike Eman a bay di acuerdo pa laga 
Hulanda formalmente tuma e decision cu kizas e tabatin problema pa 
tuma, dor di promesanan cu el a bin ta haci na hendenan, cu awor e 
no por cumpli cu nan. 

Ta incomprendibel pa UPP, cu dia 7 di october Gobierno di Reino ta 
tuma un decision, 11 di october Rey Willem ta firma e Decreto Real (KB) 
y Gobierno di Mike Eman ta warda te diarazon 12 di october pa manda 
un señal pa Hulanda pa protesta y exigi un reunion cu Premier Rutte. 
Sr. Eman no a pidi un “intern appél” manera cu reglamento y statuut ta 
prescribi y mescos cu a sosode tempo di e caso Jonckheer/Leito como 
Gobernador di Antiyas na 1970. Enbez di haci esaki el a scoge pa manda 
un carta alo macho exigiendo pa papia cu sr. Rutte, pero a dobla rabo 
y manera un mucha chikito sr. Rutte a lague papia cu Plasterk. 

Awe nos por mira con a baha cabez atrobe y ta bin cu un declaracion 
conhunto cu ta papia di e.o. atrobe fortalese e lasonan den Reino y 
yega na un cooperacion mas estrecho y intensivo na beneficio di ambos 
pais di Reino. 

E ultimo aki lo nifica cu UPP ta bolbe mira mas metemento Hulandes, 
ya cu e actitud di sr. Eman ta haci hustamente cu nos parce mucha 
chikito y ta duna Gobierno di Hulanda bin pone ordo. Sin un biaha ta 
transparente dor di bisa kico lo t’e cooperacion cu nan ta referi na dje. 

Henter e asunto aki ta muestra con leu e degenaracion a bay den 
gobernacion y den nos politica aki na Aruba. Tambe nos por mira cu 
mientras cu Hulanda ta falta respet pa Gobierno di Aruba, sr. Mike 
Eman como un supuesto lider di e pais aki, tambe ta falta respet pa 


Parlamento di Aruba. 

Ningun momento nos ta mira cu a acerca Parlamento y asina purba na 
yega na un “politiek draagvlak” prome cu e bay Hulanda. NO a informa 
Parlamento riba kico ta pasando, mientras cu ta hustamente e “politiek 
draagvlak” cu e no a regla di antemano a haci cu el a keda stanca cu e 
nombramento di un Gobernador nobo pa Aruba. 

Nos por a ripara cu despues di a mustra di ta un “tiger” den fin di si- 
man, unda el a bay asina leu di retira sr. Boekhoudt for di puesto di 
GevMin na Hulanda, awe ta resulta den “gatito” cu kier a salba Reino 
Hulandes. Pues UPP ta considera cu loke a bin ta pasando un comedia 
completo, pero cu nos ta adverti cu lo tin mas cos su tras. 

Loke UPP ta spera si tambe ta cu sr. Eman, den nomber di tur Minister 
cu a retira sr.Boekhoudt, manda un disculpa publicamente p’e trato 
cu el a ricibi, particularmente ora el a wordo tilda di ta un traidor. En 
todo caso e decision ta cla. 

Nos tin un Gobernador nobo den persona di sr. Alfonso Boekhoudt, 
cual nombramento lo no ricibi un “schoonheidsprijs”, mientras cu den 
e reaccion ningun di dos Gobierno no ta indica kico y na unda cada 
uno a comete fout. 

Aki atrobe ta peca cu un regla importante di Good Governance, esta 
TRANSPARENCIA. No ta keda nada otro, mescos nos a haci den re- 
accion anterior, pa desea sr. Boekhoudt tur clase di forsa, sabiduria, 
firmesa y exito p’e posicion cu e ta bay carga awor. 

Y nos ta ripiti cu nos ta spera cu e demostra e caracter, manera di nos 
Gobernador saliente, sr. Freddis Refunjol y no permiti wordo usa ni 
dor Gobierno di Aruba, ni dor di esun di Hulanda. 

UPP ta pidi nos pueblo un biaha mas pa keda alerto riba e loke a keda 
combini na Hulanda atrobe pa loke ta concerni e lasonan estrecho di 
cooperacion cu mester wordo mehora na beneficio di Hulanda. 
Pasobra loke ta resalta den henter e asunto aki, ta e division enorme cu 
tin den nos pueblo. A yega e momento pa yega na un UNION p’asina 
yega n’e Compromiso Nacional cu UPP for di un principio ta boga pe pa 
nos por frenta Hulanda pa demostra Hulanda y mundo henter cu nos 
ta merecedor di tin nos Status Aparte y cu nos lo no tolera pa Hulanda 
sigui cu su politica di “verdeel en heers” cu no ta yuda nos na nada. 

Al contrario esaki ta hiba nos n’e situacion na unda politiek Den Haag 
ta kere cu nan por dump nos for di Reino Hulandes. 

Ta keda na nos pa salba nos autonomia, y e unico manera pa por salba 
esaki ta dor di caba cu loke Hulanda ta tilda nos di dje, esta “Onbehoo- 
rlijk en Ondeugdelijk bestuur”. 

Y con nos por logra esaki? Por medio di introduccion di reglanan es- 
tricto di Good Governance. 

Kiwcmis Club of Palm Beach y Key Club di 
ISA a duna un man na Donkey Sanctuary 





SIMAN pasa diasabra, Kiwanis Club of 
Palm Beach hunto Key Club di International 
School of Aruba a duna un man na Donkey 
Sanctuary. 

A base di iniciativa di e muchanan di Key Club 
hunto cu e muchanan grandi di Kiwanis Palm 
Beach a logra di duna un man na e donkey 
sanctuary dor di haci diferente cos durante e 
mainta aki incluyendo haci e curanan limpi, 
duna e buriconan cuminda y mucho mas. 

Mester bisa cu e tabata un mainta ameno 
caminda e muchanan por a siña mas di e bu- 
riconan tambe. E parti ‘great’ ta cu e trabou 
boluntario ta encera trabou duro den solo 
cayente, pero tambe e por ta educativo y fun. 

Pa mas informacion di Kiwanis Club of Palm 
Beach bishita nos pagina web na 
www.kiwanisclubpalmbeach.com of nos “fan 
page” Facebook na http://www,facebook, 
com/kiwanispalmbeach . 

Challenge Aruba ta informa: 

Camindcmcm cu lo ta cera pa trafico 
diadomingo 23 di october 2016 


E prome edicion di Challenge Aruba, un evento di triathlon, lo tuma 
lugar riba 23 di october 2016 caminda cu atletanan local y internacio- 
nal lo competi. 

Participantenan lo cubri un distancia di 1.9km landa, 90km riba bais 
terminando cu 21km coriendo na pia. 

E parti di landamaneto lo tuma lugar entre Hyatt Regency Hotel y 
Hilton Resort. 

Na Hilton e ruta di core riba bais ta cuminsa y lo cubri e area di Palm 
y Eagle Beach, pasando dilanti RIU Hotel, Divi Phoenix, Amsterdam 
Manor, Alhambra Casino, Divi Tamarijn y lo bira riba Sasaki na luz di 
trafico di Guardian Group y Sun Plaza. 

Lo core riba Sasaki y lo bira na man robes den Caya Punta Brabo sigui 
pa Caya Dr. JEM Arends direccion di rotonde di Sasaki caminda lo subi 
Sasaki bek y sigui core te cu Lighthouse. 

E ruta aki lo cubri crusada di Superfood, House of Cheng, Mc Donalds 
y Palm Beach Plaza pasando e rotonde di Bakval bay Fisherman’s Hut, 
L.G. Smith Blv/Malmokweg drenta den Tierra del Sol sali bekbai Boca 
Catalina, Arashi, subi Lighthouse y bay bek Hyatt Regency Hotel. E 
ruta aki e ciclistanan lo haci 3 biaha. 

Ta importante pa ta na altura di e camindanan cu ta cera pa trafico. 
Desde 4:15am diadomingo mainta 23 di october te cu l:00pm lo cera 
e banda robes di Sasaki por completo y banda drechi so lo ta acesibel. 
Ademas lo tin ful e strip di hotel cera. E duracion di Challenge Aruba 
lo ta mas o menos 8 ora. 

Challenge Aruba ta priminti di bira un tremendo evento pa tur atleta cu 
ta participa como tambe pa isla Aruba. Mirando cu lo tin hopi bishitante 


y participante internacional ta pidi cooperacion di publico en general 
pa cu e cambio di rutanan menciona. 

Pa mas informacion por manda email na info@challenge-aruba.com . 
Rib’e pagina www.challenge-aruba.com por lesa mas di e “endurance 
festival: aki tambe na unda y ki ora abo como apoyante por presencia 
e careda. 



CHALLENGE 

ARUBA 

wearetriathlon! 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 19 Oct, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

179.94 

180.66 


181.46 

Pond sterling 

GBP 

2.12 

2.17 


2.23 

Japanse yen 
(per 10.000) 

JPY 

170.74 

172.30 


174.03 

EURO 
(per 100) 

EUR 

193.77 

195.54 


197.51 

Deense kroon 
(per 100) 

DKK 

25.29 

26.01 


26.81 

Noorse kroon 
(per 100) 

NOK 

20.82 

21.54 


22.34 

Zweedse kroon 
(per 100) 

SEK 

19.14 

19.86 


20.66 

X presa D O mes 

Masha pabien San Nicolas cu bo refineria CITGO 
awor cu bo Gobernador sr. Alfonso Boekhoudt 

Skirbi pa: Hiacintha Thijsen-Trimon 


MI no por compronde pakico tin tanto bululu y critica infunda riba un 
persona integro cu ta sr. Alfonso Boekhoudt. Ainda tin elementonan 
na Aruba cu ta biba di odio vengansa y cudishi. 

Shonnan, desmantela boso curason cu ta yena cu vengansa, envidia 
y odio. Y yen’e cu Gracia, Amor y Bondad di Dios pa otro, pa boso por 
tin un bida feliz. Si awor aki mester haci un encuesta na Aruba, pa cu 
persona di sr. Alfonso Boekhoudt pa bira Gobernador, e sosten di e 
pueblo di Aruba lo ta masal pa su persona. 

Durante e reunion di Parlamento, unda cu e amienda di Desiree Croes 
tabata den wega, ey un persona cu ta papia Hulandes a acerca mi per- 
sona y a bisa mi cu e ta traha cu Gabinete di Gobernador. Tambe el a 
dunami su nomber y ta di nacionalidad Surnameño. 

Nos a combersa algun topico di politica di Aruba y el a puntrami si 
mi ta na altura cu Aruba lo bay haya un Gobernador nobo y cu si m’a 
tende e nombernan di esnan cu ta candidato pa bira Gobernador. Mi 
a contest’e cu mi a tende varios nomber, pero den tur e nombernan 
cu nan a menciona, ta un persona so mi ta haya cu ta cualifica pa bira 
Gobernador, y esey ta sr. Alfonso Boekhoudt. 

E ta un homber serio y honesto, e no ta un marioneta, tampoco e ta 
“politiek ziek”. 

M’a bis’e tambe cu e ta casi mescos cu Gobernador Fredis Refunjol. 
E diferencia ta cu Fredis Refunjol ta un bon hungado di softball cu ta 
bati hopi bon. 

M’a bis’e tambe cu mi tin sigur cu Gobierno di Aruba y pueblo di Aruba 
lo sostene sr. Alfonso Boekhoudt pa bira nos Gobernador, pasobra e 
ta un homber integro y di credibilidad, honesto y sincero y Hulanda 
mes a weita con sr. Alfonso Boekhoudt tabata den su trabou como 
Gevolmachtigd Minister. Y debi na su capacidad, Hulanda a nombr’e 
Gobernador di Aruba. 

Mi a bisa e meneer ey cu San Nicolas ta hopi contento di haya un Re- 


fineria y awor un Gobernador cu a nace na San Nicolas y ta biba na 
San Nicolas. Pakico tur hende a bira diripiente contra San Nicolas? Ta 
Playa so mester haya tur cos? 

Mi a sinti cu e meneer ey ta haci un encuesta. Mi no a weita e persona 
ey nunca y ora el a caba, e persona ey a bisami cu e ta bay sigui saluda 
su amigonan. Y m’a bis’e cu miho cu sr. Alfonso Boekhoudt no tin pa 
bira nos Gobernador. 

E motibo pakico mi no ta sostene e otronan ta pasobra mi ta haya cu 
sr. Henny Eman y Bermudez ta dos chubato bieu cu merece un stoel 
di zoya pa bay sigui zoya na cas y e otronan no merece pa discuti riba 
nan. M’a bisa e meneer tambe cu mi preferencia ta keda sr. Alfonso 
Boekhoudt, pasobra pa mi e ta esun di miho. 

Si sr. Alfonso Boekhoudt ta bon pa traha pa Gevolmachtigd Minister 
na Aruba Huis na Hulanda, dicon awor diripiente e no ta bon pa bira 
Aruba su Gobernador. 

E escogencia di Hulanda ta na su luga, e ta bon escogi. Esnan cu a lastra 
su bida priva riba caya y a yam’e pa traidor, boso no a sinti e candela 
di diabel den boso boca y e holo fuerte di asufre di diabel? 

Hulanda simplemente a mustra Aruba su poder cu e tin, “wie betaalt 
bepaalt”. Y na Aruba nos lo sigui canta e cantica di “Bula Ariba Cay 
Abou”. 

Haci kico cu bo kier, bay Hulanda, bay Nacion Uni, ta Alfonso Boek- 
houdt mes. 

Y si nos ta sinti nos macho, para den nos sapato, nos no ta bay LEMBE 
na Hulanda sino para e cacho di cambitonan ey manera AVP ta yama 
nan y bisa nan pa duna Aruba su independencia prome cu solo baha. 

Pero prome cu esey si nos mester corda, ayo paspoort Hulandes, ta 
kende lo bay paga pa nos defensa y e debe grandinan cu tur Gobierno 
a haci riba cabes di e pueblo humilde aki? 

Copa Aruba Table Tennis Teams ta yega su final 



SIMAN pasa a cuminsa e serie di miho di tres. E 
team cu gana dos biaha ta sali campeon. 

E dos team cu a bay final ta BTY297papi cu ta consisti 
di Mario lobo y Jeandry Mathilda. 

E otro team ta Jon Tai cu 
ta consisti di Andy 
Gomes y Cheng 
Ho Chung. 


Siman pasa e dos team a hunga e prome serie unda 
BTY297papi ta gana di Jon Tai cu score 3-2. E siman 
aki e teamnan a cuminsa e di dos serie y weganan a 
bay como lo siguiente: 

Jeandry Mathilda contra Chengho Chung (3-1); 
Mario Lobo contra Andy Gomes (3-1); 

Y dobbel Mario y Jeandry contra Andy y Cheng Ho 
(3-1). 

Asina Mario Lobo y Jeandry Mathilda (BTY297PAPI) 
ta titula Campeon di Aruba Table Tennis Teams y 
Andy Gomes y Chengho Chung (Jon Tai) a keda na 
di dos lugar. 

J&J Snack a rementa La Roca na Moko! 



YA pa basta tempo caba tabatin un “hurricane watch” den area di 
Noord, muy en special den barionan di Moko y Saliña Serca! 

Pa basta tempo caba tabata bou un tempestad entre e rivalnan eterno 
J&J Snack, bou guia di Jos “de sluwe vos” Kelly, y La Roca Rum Shop, e 
luga caminda abo no ta wak “nan” pero “nan” si ta wak bo, bou “lider- 
asgo” di Roly “enamoration” Ruiz! 

Asina pues, despues di e tiramento di palabra usual, a bin dicidi cu e 
clasico derby di Noord lo tuma lugar durante dos weekend, p’asina 
dicidi ken lo ta e Gobernador nobo den biljard! 

E prome siman ya caba lamper cu strena a cay bou dak! La Roca ta 
sorpresa Jossy cu un team entusiasma den J&J na Saliña Serca, y Jossy 
ta hay’e ta purba un di su “vos-game” nan pa scapa cuenta. 

Sinembargo, Licensiado Roly Ruiz, gradua den leynan biljaristico na 
“Tortuga Community HBS” na Sabana Liber, ta mustra Jossy bon cla cu 
e termino “cabesa” no ta existi den biljard, si no e termino “safe-shot”! 
Ora Roly a aplica articulo 1, seccion 2378, y a tuma e “ball in hand”, 
Jos a mustre riba “huisreglement artikel 99” cu ta indica cu esaki por 
caba den “taco on head”! 

Di e momento ey Roly a haya un “temblation” y e wega a wordo sus- 
pendi na 4 - 3 na fabor di La Roca! 

Den siguiente buelta su siman despues na Moko, “de sluwe vos” no 
a tuma niun riesgo mas y a presenta cu un avalancha di sicarionan 
biljaristico manera Johnny “Indiaanse Herder”, Robby “Base” Tromp, 


“Lucky Luke Tromp, “Sheik” Orman, “Kwek Hyper Petrocchi” y varios 
otro legendario mas pa sigura su titulo! Un berdadero masacre tabata 
e resultado! 

Johnny Tromp ta “unplug” Juni “Kilowatt” cu 2-0; Lucas Tromp ta des- 
barata come-back di legendario Shorry Giel cu 2-0, y otro cu a scapa 
for di porta di santana habri, esta “Lucky Viviano”, ta haya un “master- 
class” den ahedrez for di “Sheik” Orman! Cu 2-0 “Sheik” ta manda Vi 
bay sosega na paz, y e wega ta 3 - 0 na fabor di J&J Snack! 

Maikel “Opname” ta manda Robby “Base” Tromp pa eerste hulp, y 
asina ki ta scapa cara di La Roca, pero di biaha “Kwek” Petrocchi ta 
pasa manera un categoria 5 rib’e mesa y ta laga “The Rock” mescos cu 
un standbeeld di graniet cu taco den man! 

Na banda e conocido “Kid Calabas” ta birando “Kid Yoration” ya cu Roly 
no kier dun’e wega, mientras cu riba mesa David Brete ta suta Nestor 
tur skina di mesa pa corta bentaha te na 2-4! 

Di eynan tambe careda di bina ta caba tambe pa La Roca! 

Jossy “sluwe vos” Kelly ta dal juni “de spuiter” cu 2-0; “Commandeur” 
Naldo ta dal Roly “temblation” Ruiz cu 2-1; y F.K. ta dal “Dennis” cu 
2-0 pa di e forma violento aki J&J Snack ta demostra su supremasia 
den biljard, ganando cu score aplastante di 7-2! 

Mientras tanto nos a haya informe cu te dia di awe “Kid Yoration” ta 
sinta na bar ta yora, y di berguensa e tortuga na Sabana Liber a hinca 
su cabes den tera. 

Oranjestad, 1 8 Oktober 201 ó 

Soccer Institute Aruba ta haci donacion na Fundacion Autismo 


THAMK YOU. You made this possiblel 



DURANTE vacacion di october, Soccer Institute Aruba a organisa un 
campamento di futbol bou di guia di Victor Donata y cu apoyo profe- 
sional di entrenadornan local y internacional, e. o. di Robin Nelisse, 
ex-hungado di Feyenoord. 

Na e ckamp, 72 futbolista hoben, entre nan varios mucha muhe, a ricibi 
un training intensivo durante dos dia rib’e veld di stadion Frans Figaroa. 
Durante e trainingnan a siña mehora tecnica y haya mas conocemento 
rib’e tactica. 

SIA tin como meta pa mehora tecnica di futbol na Aruba cerca hoben, 
y cu ayudo di diferente sponsor a logra organisa e ckamp. 

Sin e aporte di sponsors manera Aruba Marriott Resort, Juanchi’s 
Burger, Shoco Snack, De Palm Island y doc Opleidingen, nos no lo por 
a logra organisa e tipo di ckamp aki, y mucho menos pa un prijs asina 
abou cu ta haci’el e acesibel pa tur mucha. 

SIA ta haya hopi importante pa por duna algo bek na comunidad y pa 
por duna aporte na e diferente instancia cu ta duna nan tempo bolun- 
tariamente na comunidad, y p’esey a scoge Fundacion Autismo e biaha 
aki pa por ta beneficiario di un cheque na final di e ckamp. 

Sra. Dilam Arends a expresa su alegria yl ta sumamente contento di por 
acepta e cheque aki den nomber di Fundacion Autismo. El a indica cu 



THANKYOU. Ypu made this possible! 


atencion di prensa y di SIA p’e actividadnan di e Fundacion Autismo 
ta wordo aprecia masha hopi. 

Den futuro SIA ta spera di por organisa un otro campamento di futbol 
y alaves ta haxi un yamada na participantenan como tambe sponsors 
pa aporta na e exito di e tipo di eventonan aki pa hubentud. 

Pa mas informacion, pa inscribi bo yiu of pa informa con abo tambe por 
yuda, tuma contacto cu Victor Donata na info@siaruba.com . 

Exitoso "try-out" di hisamento di peso 



DIASABRA 15 di october 2016, Aruba 
Amateur Weightlifting Association 
a tene nan try-out di hisamento 
di peso. Esaki ta un test pa nos 
atletanan pa wak si nan a pro- 
gresa den nan entrenamento y 
tambe un motivacion pa atleta 
nan participa den e campionato 
nacional cu ta bay tuma lugar 
dia 13 di november 2016. 

Nos por a sinti un ambiente enorme entre e 
atletanan y e motivacion cu nan a mustra du- 
rante di e tryout. Den e “try-out” aki a participa 
atletanan di Muscles & Lungs Crossfit Aruba, 
A-297 CrossfityTNT Gym. 

Tambe por a mira varios cara nobo cu a hisa 
pa prome biaha y sigur bo por a wak cu tin tal- 
ento den nan. Varios di e atletanan cu ya caba 
di a yega di competi a logra kibra nan propio 
record personal. Nos por a wak algun atleta cu 
tin e motivacion y por representa Aruba den 
competencianan den exterior. 

Aki ta sigui e resultadonan den categoria di 
femenino. Den categoria di 48kg Deandra 
Arends ta total 60kg. Categoria 53kg Areibis 
Lajaro ta total 130kg. 

Den categoria di 58kg tabata tin 3 atleta 
aki Nathaly Geerman ta termina cu un total 
115kg, Candy Croes cu 96kg total y Noelia 
Orman cu 53kg total. 

Den categoria di 63kg tabata tin dos 


atleta y aki Nicole Dijkhoff ta termina cu un 
total di 73kg y Jaseliene Schmidt 
cu 48kg total. Categoria 69kg 
Talisah Beke ta termina cu un 
total di 63kg. 

Por ultimo den categoria 
75kg tabatin dos atleta y aki 
Christy Rodriquez ta pone un 
total di 120kg y Isabel Croes cu 
98kg total. 

Den categoria di masculino 56kg Jeremi Dijk- 
hoff ta pone un total di 63kg. 

Categoria di 62kg Owen Tromp ta total 70kg. 
Den 69kg Gerswin ta termina cu un total di 
172kg. Categoria di 77kg nos ta haya dos 
atleta y aki Jean Pierre van der Lak ta pone 
un total di 207kg y Yunes Guzman cu total di 
95kg. Categoria 85kg Americo Thijzen ta pone 
un total di 189kg y por ultimo den categoria di 
94kg Allen Boye ta termin cu un total di 160kg 
Aruba Amateur Weightlifting Association kier 
a manda palabra di pabien na tur e atletanan 
cu a logra kibra nan record personal y na esun 
nan cu ta participa pa prome biaha den e “try- 
out” aki y ta gradici Muscles & Lungs Crossfit, 
A297 Crossfit y TNT Gym pa nan participacion, 
entrenadornan, refereenan, scorery tambe tur 
e boluntarionan cu a yuda den e “try-out” aki. 
Aruba Amateur Weightlifting Association kier 
a menciona cu nan tin na campionato nacional 
dia 13 di november 2016. 

TRASH Stere a ricibi impactante 
coleccion di camisa pa hende homber 

E prome tendencianan di temporada di fiesta ya caba ta den shop 




E temporada pa bisti bon ta na porta. Definitivamente un y tur ta percura pa nan ves- 
tuario pa tur e actividadnan social di temporada. 

TRASH Store ta lansa e prome coleccion di temporada di fiesta pa hende homber. 

Un surtido impresionante di camisanan cu por fungi pa un estilo mas formal combina 
cu carson y tambe pa actividadnan mas casual si bisti esaki cu jeans. 

E idea ta pa por presenta piezanan di moda pa hende homber cu por wordo adapta 
p’asina funciona pa diferente ocasion. TRASH Store ta enfoca rib’e variedad di estilo 
p’asina por cumpli cu tur gusto. Camisanan clasico te na estilonan mas moderno ta 
obtenibel na TRASH Store. 

E factor di color sigur ta hunga un importante rol mirando cu moda masculino awor ta 
opta pa mas opcionan. Tononan di blau, preto y blanco como tambe tononan di cora 
ta e colornan clasico di moda y sigur ta obtenible actualmente. 

Tononan manera “hunter green”, “Multi color” y “Utraviolet” sigur ta e colornan nobo 
cu moda internacional ta propone pa e temporada especial aki. 

Pa mira mas di e coleccion di TRASH Store por bishita nan pagina riba Facebook. E 
boutique ta situa na Sibelius Straat # 8 y ta habri di dialuna pa diasabra di 10’or di 
mainta pa 7’or di atardi. 

Seis miembro nobo di Guardacosta ta ricibi nan certificado 





DURANTE un ceremonia cortico na Centro di Guardacosta, seis aspiran- 
tenan di Guardacosta a ricibi nan certificado p’e asina yama “Specialidad 
di Guardacosta”. 

Guardacosta por a conecta cu e entrenamento di e Academia di Polis na 
Bonaire, unda miembronan di Cuerpo Policial y Marechaussee tambe a 
forma parti di dj’e. 

Despues di un estudio di dos aña, nan por haya nan diploma di Polis di 
MBO-3 niveau. 

Cu e completacion di e modulo di Guardacosta, den cual e. o. e legislacion 
specifico y operacion di bordahe ta para, awor nan ta cla pa cuminsa traha 
na e puntonan di sosten di Aruba y Corsou. 

Cursista Joel Thokaai a destaca den e entrenamento y a wordo nombra 
como miho studiante den e entrenamento. Director di Guardacosta, Hans 
Schreuder, tabata particularmente orguyoso di con e miembronan nobo 
a traha. 

“Boso ta e futuro di autoridad riba lama. Nos ta orguyoso di boso. Percura 
pa manten’e asina y cu otronan afo di Guardacosta tambe ta orguyoso”, ta 
locual e Director a expresa den su discurso. 

Diasabra dia 29 di october 201 6 


Bingo Drive di FSTT pa sostene Cruz Cora di Aruba 




FSTT ta organisa un biaha mas su grandioso fundraising event cu ta un Bingo 
DRIVE den parking lot di SETAR. Esaki lo ta di 3 biaha cu ta organisa e Bingo, 
e prome aña a tene na Club Caiquetio y di aña pasa a tene riba parking lot di 
SETAR cual a surpasa tur expectativa. 

Sigur lo tin premionan hopi atractivo, mientras cumprando un ticket of un buki 
bo ta contribuyendo pa un bon causa cu ta e Cora di Aruba y pa otro proyectonan 
di trabaonan caritativo y social di FSTT. 

FSTT ta un fundacion cu a empleadonan boluntarion di SETAR cu ta duna 
nan contribucion financiero mensualmente pa un bon causa. Tur aña FSTT ta 
yuda cu pakete di Pasco pa esnan di menos recurso y ta traha durante henter 
aña ta yuda cu trabou comunitario. 

Henter pueblo di Aruba ta keda cordialmente invita pa e tremendo fundrais- 
ing event cu lo tuma lugar diasabra dia 29 di october 2016 na SETAR parkinglot 
na Seroe Blanco cuminsando desde 8:00pm. Entrada ta 10 florin pa ticket (porta 
lo habri desde 4’or di atardi). 

Lo tin bar y cushina bon surti na encargo di e boluntarionan di Cruz Cora Aruba. 
Ta bay tin un tremendo animacion di Rincon Boyz y doorprizes pa tur hende cu 
a sostene e tremendo Fundraising event y contribui na e bon causa aki. 

X presa bo mes 

Bo a busca, bo a haya! 

Skirbi pa: Armand Hessels 


DIA 7 di october ultimo Conseho di Ministro di Reino 
(CMR) a nombra e Minister Plenipotenciario actual, 
Alfonso Boekhoudt como e siguiente Gobernador di 
Aruba. 

For di e silencio den media cu a sigui despues na Aruba 
por a destila cu Gobierno na tabata ‘encanta’. 
Siguientemente el a expresa su rabia den su carta fecha 
12 di october den cual Gobierno ta termina su confiansa 
den su Minister Plenipotenciario y ta kit’e for di su fun- 
cion entrante 1 di november. 

Segun Gobierno di Aruba e nombramento ta ‘completa- 
mente enpugna di e reglanan cu CMR a stipula’. Gobi- 
erno ta sali for di punto di bista cu e nombramento aki 
ta ilegal, ‘pasobra Gobierno no a propone Boekhoudt 
manera e procedura (cu no a legalisa formalmente) 
den Reino ta stipula pa nombramento di Gobernador’. 

Pa di prome biaha CMR no a tene cuenta cu e lista di 
deseo di Gobierno di Aruba. Si Gobierno di Hulanda a 
indica ateriormente cu e tres candidato cu Gobierno di 
Aruba a postula, pa varios motibo no tabata aceptabel. 
P’esey (segun fuente bon informa) a pidi pa otro can- 
didato. 

Gobierno diAruba no a cumpli cu e peticion aki, 
posiblemente basa rib’e pensamento cu laat of 
tempran Hulanda lo guli e deseo/exigenica di 
Aruba, manera casi semper tabata e custumber. 
Sinembargo, pa di dos biaha den un tempo cor- 
tico Gobierno diAruba a kiboca den efirmesa di 
Hulandapa no sigui acepta hechamento di baina. 

Den e ultimo conflicto aki Gobierno di Aruba ta mustra 
riba violacion di parti di Hulanda di palabracion pa cu 
e procedura cu mester sigui pa nombra Gobernador. 
En principio enberdad palabracion ta mara partido 
segun e principio di ley ‘pacta sunt servanda’. E parti- 
donan envolvi mester cumpli cu tur palabracion a base 
di buena fe. 

Sinembargo, desde Status Aparte, Aruba, den su rela- 
cion cu Hulanda, a eleva incumplimento di palabracion 
na e nivel di arte. 

Un di esnan mas conoci tabata Protocol 1993, cu tabata 
encera e. o. introduccion di Ley di Financiamento di par- 
tido politico, mehoracion di e administracion financiero 
y otro asunto importante pa (comunidad di) Aruba. 


Mayoria di e palabracionnan ey tabatin como meta me- 
horacion di e calidad di gobernacion na Aruba. 

Hulanda a purba di logra bon gobernacion na Aruba pa 
medio di dialogo politico y palabracionnan cla p’asina 
kibra e spiral financiero-economico negativo. 
Sinembargo, su intentonan tabata en vano. 

Pero na Aruba mes Gobierno na gran escala (t)a viola 
regularmente e principio di ‘pacta sunt servanda’, hunto 
cu norma y stipulacion di ley. 

Tanten cu Gobierno di Aruba mes ta peca na un manera 
sistematico contra e principionan basico aki, e ta carece 
e autoridad moral di exigi di otro pa NAN si tene nan 
mes estrictamente n’e principionan. 

Si Gobierno di Aruba kier haya derecho di papia rib’e 
tereno aki, e mester cuminsa cumpli cu e lista largo di 
palabracion-no-cumpli, tanto cu Hulanda como cu su 
partnernan local. 

Pero, hopi mas importante cu e pregunta si 
a cumpli cabalmente cu eproceduranan, t’e 
pregunta si e (futuro) Gobernador ta capas 
pa hiba un rumbo neutral na un manera 
firme den e neishi di maribomba politico 
diAruba. 

E peliger ta hopi grandi cu un candidato cu 
simpatia partidista no ta cumpli efuncion 
di Gobernador adecuadamente. 

Posiblemente esey, ademas di e edad avansa di e can- 
didato principal di Gobierno, a hunga un rol den e 
consideracion di Hulanda pa rechasa e proposicion di 
Gobierno. 

Esey ta pone na cla cu e interesnan di Aruba y Hulanda 
den e asunto aki ta completamente contrario. 

Mientras cu Gobierno di Aruba ta anhela un Gobernador 
‘for di propio seno’ cu ta goza di e confiansa di e partido, 
Hulanda ta prefera un funcionario cu ta salbaguardia 
e interesnan di Reino (incluso di Aruba) na un manera 
neutral y profesional. 

Pa comunidad di Aruba no por ta un escogencia dificil 
cua interes ta prevalece y consecuentemente cua can- 
didato ta mas apto pa logra esey. 

"Señor den mi bida mi a busca bo y semper bo 
tabata tey pa mi" 

A bay sosega den brazanan di Señor 




Robert Francis Wanapa 

Mihor conoci como: "Bobby" 

Na nomber di: 

Su estimada esposa: Marieta Wanapa-Luydens 
Su yiunan stima: Nyeella Wanapa y 

Roland Hernandez, 

Michel Wanapa. 

Su nietonan stima: Ayrton Ras, 

Demisha Wanapa, 

Clyde Ras. 

Su rumannan na Merca: Yvonne Nolan- 

Wanapa y famia 

Su cuñanan: Erlinda Leysner-Luydens y famia, 
Giovanni Luydensy famia. 

Su sobrinonan: Vince Leysner, 

Dino Leysner, 

Ervin Leysner, 

Elthon Luydens, 

Gino Luydens. 

Su mihor amigo: Jossy Tromp y famia 
Tur su bon bisiñanan 

Demasfamia: Wanapa, Luydens, Ras, Nolan, 
Leysner, Hernandez, Jansen, Croes, Chumaceiro, 
Kok, Arends, Rasmijn, Winklaar, Mercera 

Acto de despedida lo tuma lugar diabierna 21 di 
October 2016 na Royal Funeral Home di 9'or pa 
11 'or di mainta despues acto di cremacion lo tuma 
lugar den seno familiar. 

Adres pa condolencia: Royal Funeral Home, 
diahuebs 20 di October 2016 di 7'or pa 9'or di 
anochi. 

Nos ta pidi disculpa si den nos tristesa nos por a 
lubida cualkier famia 

Enbes di flor of krans un donacion pa Rode Kruis lo 
ta altamente aprecia, lo tin un box pe gesto aki. 

GRADICIMENTO & INVITACION 

Na nomber di henter famia nos kier a gradici tur 
esnan cu di un manera of otro a mustra nan 
Fortalesa, Amistad y Atencion durante 
fayecimiento y despedida di nos defunto stima: 


Angel Bermudez Sr. 

Mihor conosi como"Papai"of"Bubuchi" 

Un danki ta bai na Dr. Dennert cu a asisti cu hopi 
dedicacion y a presenta tur momento cu a yame. 
Na Dr. Donald Bermudez, sobrino di e defunto y 
dokter di cas cu a asisti semper cu cariño y 
dedicacion. Na e nurse nan cu tabata bin tur dia pa 
yuda cu su cuido; Diana, Marian, Graciela y 
Simona. Un danki inmenso na sra. Adriana Kipp cu 
tambe a duna nos defunto stima un cuido 
cariñoso cu seguramente a yuda den su ultimo 
momento nan. Na tur famia, amigo y conocirnan 
pa nan bon atencion y cariño. Na tur persona cu a 
asisti na cas, na e anochi di condolencia y merdia 
di despedida, y cu a yama y manda mensaje via 
media social; boso cariño y antencion tabata un 
gran consuelo pa nos. Un danki tambe na pastor 
pa e bunita respons. 

Alavez nos kier a invita tur famia, amistad y conocir 
nan pa asisti na Santo Sacrificio di misa cu lo tuma 
lugar na Misa Sta. Anna na Noord riba diadomingo 
23 di oktober 2016 pa 6'or di atardi. 

Boso presencia ta altamente aprecia. 

Gradicimento/lnvitacion. 

Pa medio di esaki e yiunan y nietonan di sra. viuda 


Carmen Kelly-Ridderstaat 

kier a gradici tur cu di un of otro manera a pensa 
riba nos, yama nos, 

bishita nos, duna condolencia cu palabranan pa 
forza, consuelo y fe. 

Cu nos mamay stima sosega na paz y mira y goza 
di e Gloria di Dios. 

Alabes nos kier a invita pa 3 sacrificio di misa pa 
oracion: 

Diahuebs 20 y Diasabra 22 Oktober pa 7 or p.m. 

y Diadomingo 23 Oktober benidero pa 6or p.m. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


Veilig in Jezus armen, 

Veilig aan Jezus hart 
Daar in Zijn teer erbarmen, 

Daar rust Ronalds ziel van smart. 

Met deze woorden maakt Marléne Kendall- Bendt 
bekend, dat na een lang en geduldig lijden 
Van haar is heen gegaan haar man op 14 oktober 
2016 


RONALD 

PHILIPUS 

KENDALL 

op de leeftijd van 67 jaar. 


Hij was vader van: Clinton Kendall en Jenny Tuinfort; 
Cheyenne en Anferney Linvall Kendall 
mede namens de moeder Norine Chandi 

Pleegvader van: Rachel en Arjan Draaijer Chin A 
Joe en kinderen Cheryen, Noélla, 

Dylan en Jo-Ann Caroline en Dennis 
van den Berg Chin A Joe en kinderen 
Jesse en Olivia Jermain Chin A Joe en David 
Raoul en Kimberly Chin a joe Moeljodirjo en 
kinderen Kailey, Scarlet en Isaiah. 

Broer van: Floor en Theo Kaersenhout Canada 

Audrey en Chris Harze Kaersenhout en 
kinderenTristan,Connor,Johan en Laila 
Harze, Marc Kaersenhout, Urmy Kendall, 
Rachael en Edwin .Dochterje Neava 
Verginia Fuller Kendall, Omari en Sherifa 
Iwan Kendall en Loes Purperhart; 
kinderen Daniélle en Zavaion 
Vincent en kinderen. 

Jacques en Lynnette Anson en kinderen 
en stiefkinderen Zippora, Qeren en 
Hadassa. Errol, 

Jacintha Oriel en Cleopatra. 

Overige familieleden: Nichten en neven. 

Families: Benschop 

Wilsterman, Giersthoven 

Therése en Ludwig SporksledeTrustfull en 

familie 

Familie Schuijer 
Familie Enser 

De afscheidsdienst vindt plaats op donderdag 20 
oktober 2016 van 19.00u- 21.00u in de aula van 

Aurora Funeral Home Cumana 76-Oranjestad Aruba. 

Op vrijdag 21 oktober 2016 vindt de crematie plaats 
van 14.00u-16.00u eveneens in de aula van Aurora 
Funeral Home te Cumana 76- Oranjestad Aruba. 

Novena pa San Hudas Tadeo a cuminsa ayera 

Na Misa La Birgen di Fatima na Dakota 



Cumana 76 
! Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


Laga tur loke ta spera mi ta bunita 
Laga tur locual cu mi encontra na caminda ta 
bunita 

Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 

Nos ta anuncia cu a fayece inesperadamente: 



Rosindo Nicolaas 

Mihor conoci como:"Nick of Boeboei" 

*01-03-1939 - tl 8-10-2016 

Acto di entiero ta tuma lugar diamars 25 di 
October 2016 na Aurora Funeral Home di 2'or pa 
4 7 or di atardi, despues lo sali pa Santana catolico 
na san Nicolaas. 

Adres pa condolencia: Aurora Funeral Home, 
dialuna 24 di October 2016 di 7'or pa 9 7 or di 
anochi. 





Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Dios ta nos refugio, 

E ta nosfortalesa, 

El a resulta un yudador den mester. 
Salmo46:1 

A fayece inesperadamente: 



Jorge Pirela 

Mihor conoci como"Maracucho" 

*02-01 -1948 -109-10-2016 

Desde awe lo tin box disponibel pa donation na 
Williepan, Los Caseteros y Casa Vieja 

Acto di entiero lo wordo anuncia despues 



Señor ta mi wardador, Pues mi'n tin falta di nada, 
Den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza." 
Salmo: 23.1 

Cu immenso tristesa na nos curason y agredecido 
pa tur locual e la hasi pa nos, pero conforme cu 
boluntad di Dios, nos ta participa fayecimento di 
nos esposa y mama stima: 



Christa R. M. Bryson 

*17-02-1946 -tl 7-10-2016 

Na nomber di su esposo: Dr. Roberto Bryson 

Yiu: Charlene Bryson 

Special friends di cas: Myrna Tromp Y famia, 

Mena Dake, Dika Dania, Jeanine Poulard, 
Albertina Rodriguez, SheldonToppenberg, 
Dr. Francis de Windt, 

Steven Valois Smith y famia Rasmijn. 

Un danki special ta bai na: Dr. Glenn van Trigt, 

Dr. Juan de Cuba, Dr. Reuben Tjon-Sie-Fat, 
verpleegkundigen di Snijdend-4 di hospital, 
verpleegkundigen di Edmund E. Harms 
Foundation. 

Acto di entiero lo tuma lugar Diabierne 21 Oktober 
2016 pa 4or di atardi na Misa San Juan Pablo II na 
Tanki Leendert y despues saliendo pa Santana na 
Sabana Basora. E restonan mortal di nos defunto 
stima lo ta reposa for di 1 or atardi na Misa. 

Enbes di krans of flor, lo tin un box disponibel pa 
hasi un donacion na Edmund E. Harms Founda- 
tion. 

Nos disculpa si den nos tristesa nos por a lubida 
un of otro persona y no por ricibi bishita di 
condolencia na cas. 


GRUPO San Hudas Tadeo Dakota ta invita 
tur devoto pa asisti sin falta p’e Novena na 
honor di San Hudas Tadeo - Santo y Abogado 
di Asuntonan di Desesperacion - cu a cuminsa 
diarazon 19 di october pa 6 or y 15 p.m y 
asina ta sigui tur dia. Cu excepción di diado- 
mingo 23 di october riba cual dia e novena 
lo cuminsa pa 5 or y 15. E novena lo termina 
diahuebs 27 di october. 

Durante e novena lo reza oracionnan y Rosa- 
rio di San Hudas Tadeo. 

Pues tur deboto na San Hudas Tadeo, y pueblo 
di Aruba en general ta keda cordialmente in- 
vita pa asisti sin falta n’e novena, ya cu Hesus 
mes ta bisa unda cu tin dos of mas reuni den 
Su nomber, ey E lo ta mey-mey di nan y, nan 
intencion, oracionnan lo wordo seguramente 
scucha. 

Fiesta di San Hudas Tadeo lo wordo celebra 
diabierna 28 di october, cu un Santo Sacrificio 
di Misa Solem pa 7’or di anochi. 

Prome cu e Santo Sacrificio lo resa un Rosario 
na honor di Mama Maria como cu ta luna di 
october. 

Kier a recorda e pueblo di Aruba cu Santonan 
ta wordo venera y no adora. Y aki nos desea di 
ta reitera for di Palabra di Dios for di e carta 
di San Pablo na Timoteo: 1 Timoteo 2,1-2: 
“Mi ta gradici Dios, Kende mi ta sirbi cu un 
consenshi limpi, manera mi mayornan a siña 
mi, y mi ta corda riba bo cada momento, di 
dia y anochi, den mi oracionnan”. 

Comentario riba esaki ta cu “Si Dios mes ta 
contento ora nos ta resa un pa otro, e san- 
tonan, cu ta perfecto den amor, sigur mester 
resa pa nos”. 

Pero no lubida cu Señor Hesus t’esun central 
de nos bida y cu nos mester adora, glorifica y 
duna tur honor y gloria, ya cu E ta esun cu ta 
atende y scucha San Hudas Tadeo su interce- 
sion pa cada un di nos ricibi loke nos ta pidi, 
pasobra e Palabra di Dios mes ta bisa: “Pidi 
lo bo haya, busca lo bo encontra, bati y porta 
lo habri pa boso”, basta cu e ta pa cada un di 
nos su santificacion. 

Novena di San Hudas Tadeo ya ta cumpli en 
total 54 aña na Parokia di Dakota, promé 35 
añanan bao direccion di difunto Tula Pablo 
y for di 1997 e novena a sigi bao direccion di 
debotonan di San Hudas Tadeo. 

Ing. Richard Dijkhoff Presidente di AVB: 

AVB kier conscientisa comunidad riba 
e importancia di futbol femenino 

Pa hopi aña futbol femenino no a haya e atencion cu e merece 


CAMPEONATO di Arubaanse Voetbal Bond 
2016-2017 ta den full swing. Diasabra anochi 
tabatin un wega entre SV Britannia Damas y e 
team di Sint Maarten FC Oualichi. AVB ta bin 
trahando rib’e proyecto aki pa varios luna caba 
y porfin a concretisa esaki. 

Ing. Richard Dijkhoff, presidente di AVB a 
duna di conoce cu nan tabatin contacto cu Sint 
Maarten y nan tabata interesa pa bin haci un 
wega di exibicion/fogeo na Aruba. 

Mirando cu ta hibando un campaña pa futbol 
femenino, esaki a pas precies cu loke AVB ta 
haciendo y kier haci pa futbol femino. 

Siman pasa AVB a haya confirmacion di Sint 
Maarten cu nan lo tabata biahando pa Aruba 
y esaki a trece un reto grandi cu ne pasobra 
AVB a haya un siman pa regla e wega y a haya 
SV Britannia pa hunga un wega tambe. Esey 
ta e rumbo cu AVB kier pa e futbol femenino 
na Aruba, ing. Dijkhoff a señala. 

Pa hopi aña futbol femenino no a ricibi e at- 
encion cu e merece (a wordo neglisha) y e 
aña aki a tuma e decision cu esaki lo mester ta 
diferente. E prome stap den e proceso aki ta 
conscientisa comunidad riba futbol pero tambe 


futbol femenino. 

Ta trahando conhuntamente cu Minister di 
Deported dr. Alex Schwengle y cu Minister 
di Enseñansa Michelle Hooyboer Winklaar 
rib’e parti aki. Atencion cu AVB ta duna na e 
futbol femenino a cuminsa cu e stapnan pa 
bay dilanti. 

Den Caribe, futbol masculino tin un gap hopi 
grandi dor cu otro paisnan, manera Mexico, 
USA, Panama etc. ta hopi avansa y nos no por 
competi cu nan. 

Den futbol femenino esaki ta mas facil pa mo- 
tibo cu e gap no ta grandi. 

“Si nos cuminsa awe, den un lapso di 5 aña, 
mi ta kere cu Aruba por haci un bon papel den 
Caribe pa locual ta trata futbol femenino”, e 
presidente di AVB a indica. 

Cu e wega aki contra Sint Maarten, ta e prome 
stap pa por logra hopi mas rib’e tereno aki, el 
a agrega. 

Banda di esaki, Jean Pierre Vingal, Head Coach 
di e team di SV Britannia Damas a duna di 
conoce cu e wega aki tabata un tiki inespera. 
Nan tabatin un luna pa un luna y mey ta train 


pa e campeonato regular cu nan tin y a wordo 
sorpresa cu e peticion. 

SV Britannia Damas ta un team cu ta ex- 
isti basta tempo caba y ta participando den e 
Campeonato di AVB. Hopi di e hungadornan 
cu actualmente ta militando den e ekipo aki ta 
hungadornan cu a cuminsa practica futbol for 
di 9 of 10 aña y nan a keda desaroya nan mes 
futbolisticamente. Tambe tin algun hungador 
nobo cu ta bezig ta yuda nan cu nan nivelacion. 
“Ta un team hopi uni cu ta hungando cu otro 
pa basta tempo caba”, a señala. 

Sra. Alexandra den Ouden ta un di e miembro- 
nan di e directiva di Women Soccer Association 
y tambe coach di e team U-12 di Sint Maarten. 
Dor di un iniciativa pa fomenta futbol cerca 
hende muher, awendia Sint Maarten tin 5 club 
di hende muher cu ta participa den e Campe- 
onato na e isla aki. 

Nan filosofia ta pa introduci futbol cerca hende 
muher pa medio di diferente actividad manera 
clinicanan, camps, y pa mustra nan cu futbol 
no ta pa hende homber so y p’esey a traha 
diferente division, entre nan U-9, U12, U-18, 
den Ouden a indica. 













